Kanak-kanak 7 Tahun Ditinggalkan Berseorangan Tanpa Makanan Oleh Ibu Sendiri

Minggu ini, kecoh mengenai seorang kanak-kanak perempuan ditinggalkan berseorangan dalam rumah dengan pintu berkunci. Lebih mengejutkan, kanak-kanak berkenaan, Nur Aleesya Zara Abdullah, ditinggalkan berseorangan oleh ibunya sendiri! Allahu, kenapa sampai macam tu…
Menurut laporan Harian Metro, kanak-kanak tersebut dikatakan menangis sepanjang masa di tingkap rumahnya sejak hari pertama ditinggalkan.
“Saya hanya mengetahui kanak-kanak itu dikurung selepas heboh satu kawasan memberitahu kanak-kanak itu menangis sepanjang masa di tingkap rumah pada hari pertama ditinggalkan. Jiran terdekat yang terdengar tangisan kanak-kanak itu sering mengunjunginya dan memberi makan setiap waktu kerana kasihankannya. Sehinggakan jiran terbabit dilihat sering menemaninya dari luar tingkap rumah supaya dia tidak rasa berseorangan,” ujar seorang jiran yang tidak mahu dikenali.

Sumber: Harian Metro
Si Ibu Suka Menyendiri
Difahamkan, ibu kepada kanak-kanak tersebut, berusia 31 tahun, merupakan seorang ibu tunggal yang lebih suka menyendiri dan tidak bergaul dengan penduduk setempat. Jiran-jiran yang terdekat juga tidak pernah mengetahui latar belakang dan pekerjaan wanita tersebut.
Sumber juga melaporkan bahawa kehidupan seharian dua beranak itu lebih tertumpu di luar rumah dan dia hanya berada di rumahnya sesudah pulang bekerja. Ibu bapa kanak-kanak berkenaan dikatakan sudah bercerai dan wanita terbabit meninggalkan anaknya tanpa makanan!
Menurut sumber yang dilaporkan Harian Metro,  kanak-kanak tersebut telah diselamatkan setelah menerima laporan daripada jiran yang risau akan keadaannya. Polis yang tiba di rumah berkenaan di Taman Hijrah, Kangar, terpaksa memotong mangga pintu rumah terbabit untuk menyelamatkan kanak-kanak malang itu.

“Sejurus kanak-kanak itu diselamatkan dia dibawa ke Hospital Tuanku Fauziah, Kangar untuk menerima rawatan dan pemeriksaan ke atasnya mendapati tiada sebarang kecederaan yang dialami. Kanak-kanak itu kini diletakkan di bawah pengawasan Jabatan Kebajikan Masyarakat (JKM) dan kes disiasat mengikut Seksyen 31(1)(a) Akta Kanak-Kanak 2001,” Ketua Polis Perlis, SAC Datuk Noor Mushar Mohamad
BACA: Hati-hati Guna Katil Bayi, Dalam Kebaikan Ada Keburukan
Jiran Yang Prihatin
Dalam kenyataan kepada media melalui aplikasi WhatsApp, Datuk Noor Mushar turut berkata, jiran-jiran berdekatan telah memberi makan kepada kanak-kanak itu melalui tingkap rumah sejak beliau dikurung.
Ibu kanak-kanak terbabit juga telah ditahan di tempat tinggalnya di Kampung Surau, Utan Ali, Kangar bagi membantu siasatan.


AWAS! ANAK MAMA MUNGKIN DIDERA KALAU ADA TANDA-TANDA INI

Terlalu banyak kes dera di taska/ tadika kini sampai buatkan mama jadi takut nak hantar anak ke taska/ tadika kan? Tapi disebabkan tuntutan kerja, nak tak nak mama kena juga hantar anak ke taska/ tadika. Walaupun dalam hati mama resah gelisah memikirkan keadaan anak mama.
Ada juga mama yang letak 100% kepercayaan pada taska/tadika dalam menjaga anak kerana mama kenal atau baik dengan mama. Tapi harus mama ingat, walaupun mama hantar anak pada orang yang mama percaya sekalipun belum tentu dia akan jaga anak mama dengan baik. Mama Siti bukan nak kata semua tak boleh dipercayai tapi lebih baik berhati-hati sebelum kejadian yang tak diingin terjadi.
TANDA-TANDA ANAK KENA DERA DI TASKA/TADIKA
Mama kena ALERT kalau anak mama ada tanda-tanda ni. Anak-anak tak mungkin dapat pertahankan diri mereka bila didera. Jadi kita sebagai ibu bapalah yang kena main peranan dan peka dengan perubahan yang berlaku pada anak. Jom kita tengok tanda-tanda jika anak mama didera.

#Anak tiba-tiba berubah perangai

Anak yang
	dulunya ceria tiba-tiba menjadi sangat pasif dan pendiam

Anak jadi
	mudah terkejut dan selalu meragam tanpa sebab yang jelas

#Anak tiba-tiba menjadi sangat patuh atau sangat memberontak

Anak yang
	ketakutan memang akan mendengar arahan

Ataupun dia
	memberontak dan mengamuk kerana cuba mempertahankan diri

#Anak kelihatan sangat takut pada pengasuhnya
Anak taknak	pergi taska atau tadika tu biasa tapi kalau riak wajahnya tu dalam	ketakutan yang melampau, kita memang kena hati-hati	Atau bila	kita sebut je perkataan taska dan tadika atau dia nampak je benda	yang berkaitan dengan pengasuhnya si anak tadi kelihatan sangat	trauma	Menangis bila	nak hantar anak ke taska akibat Separation Anxiety tu normal je tapi	naluri mak ayah boleh tahu yang mana normal, yang mana tak normal

#Ada lebam-lebam dan luka atau kecederaan yang di luar kebiasaan

Walaupun
	lebam atau calar balar biasa, mak ayah kena hati-hati apatah lagi
	kalau lebamnya ada di 2 atau 3 tempat berbeza

Kalau ada
	patah lagilah kena berhati-hati. Hantar terus ke hospital ye

Doktor
	biasanya akan suspek penderaan bila ada patah di tulang yang besar
	seperti tulang femur, patah di banyak tempat (multiple fractures),
	Shaken Baby Syndrome ataupun ada kesan patah lama yang tak
	dilaporkan

#Perkembangan anak terganggu

Anak yang
	dulunya pernah hisap jari, kembali menghisap jarinya

Anak yang dah
	lama tak kencing malam, kembali kencing malam

Anak yang
	mengalami masalah duduk dan berjalan

#Anak sering mimpi buruk

Kadang-kadang
	agak susah nak tahu anak kita mimpi buruk ke tak

Perhatikan
	ada tak anak kita nampak lesu atau tak bermaya walaupun dah tidur.
	Tu antara tanda-tanda tidur anak kita terganggu lah tu

Kalau anak mama ada tanda-tanda seperti ini cepat-cepatlah ambil tindakan yang sepatutnya. Jangan dibiarkan nanti lama-lama ia akan mendatangkan kesan yang negatif pada anak-anak.

TIPS MEMILIH TASKA/TADIKA TERBAIK UNTUK ANAK MAMA
Khas untuk mama yang baru bercadang untuk hantar anak ke taska/tadika tapi masih dibelenggu kerisauan tentang keselamatan anak-anak, ini tips untuk mama!
1) Pastikan taska yang mama pilih itu berdaftar dengan Jabatan Kebajikan Masyarakat (JKM) dan tadika pula dengan Jabatan Pelajaran –jumpa pengusaha taska dan minta dia tunjukkan sijil dan dokumen berkenaan
2) Pemilik taska tinggal ditempat berkenaan dan bukannya bekerja ditempat lain dan gajikan orang lain untuk jaga anak-anak. Kalau berlaku apa-apa kecemasan pekerja mereka akan call pemilik terlebih dahulu, jika pemilik tinggal jauh, macam-macam perkara boleh terjadi kepada anak-anak pada masa tersebut
3) Kena pastikan juga cara mereka tidurkan anak-anak, ada sesetengah taska yang bagi ubat tidur atau meletakkan kain untuk menutup mata anak-anak supaya mereka cepat tidur

4) Kebersihan dan susun atur perabot yang selamat untuk bayi dan
kanak-kanak – masuk sendiri untuk tengok keadaan dalam taska
5) Sebagai ibu bapa , kita kena buat spot check kadang-kadang, bagi alasan hendak menyusukan anak pun boleh, masa tersebut boleh kita tengok apa-apa yang menjadi tanda tanya kepada kita sebelum ini tentang pengurusan taska itu
6) Akhlak dan tatacara penjaga di taska hendaklah baik, mesra, peramah dan penyayang. Di sini kita boleh lihat pengalaman dan minat ikhlas mereka untuk menjaga anak-anak
7) Perhatikan keadaan anak-anak kita semasa kita ingin menghantar mereka ke tempat tersebut,jika mereka menangis dan takut-takut maka kita kenaberjaga-jaga takut anak kita menjadi magsa dera.
8) Jika ada anak yang dah besar dan faham, boleh tanya mereka seronok tak tinggal kat taska,makan apa hari ini, penjaga taska baik ker dan macam-macam soalan bagi anak-anak bercerita kepada kita.
9) Operasi kebersihan yang dilakukan – misalnya sekali seminggu taska dinyah kuman. Tengok juga dapur dan tandas taska tersebut.
10) Makanan yang disediakan adalah yang berkhasiat dan tidak berkongsi bekas makanan dengan anak-anak lain.
11) Program yang dilaksanakan sesuai untuk perkembangan bayi.Jika anak-anak dah besar sedikit ada juga diselitkan dengan kelas fardu ain seperti menghafal doa, baca Iqra, belajar wuduk, azan dan solat.Adanya unsur yang mementingkan nilai-nilai moral dan Islamik.
12)Bayaran yuran-bertanya dengan sejelasnya dan kalau memungkinkan boleh tawar menawar jika yurannya terlalu mahal. Buat perbandingan dengan pusat jagaan lain. Tanyakan juga bayaran lebih masa jika kita lambat mengambil anak.
Semoga bermanfaat!
Sumber: Dr.Taufiq Razif & friscomedia


HATI-HATI GUNA KATIL BAYI; DALAM KEBAIKAN ADA KEBURUKAN.

Berat mata memandang berat lagi bahu yang memikul. Hati ibu mana yang tak luluh bila tengok si anak dah kaku dan biru depan mata. Kalau mama Siti pun rasa susah nak terima. Menurut Puan Safiah, ramai yang mengatakan anaknya meninggal dunia disebabkan jatuh katil dan kecuaiannya. Tapi sebenarnya arwah pergi bukan kerana jatuh dari katil tapi disebabkan kekurangan oksigen kerana tersepit di katil. Allahu..
“…dalam kebaikan ada keburukan…”

“…ketenanganmu mengajar mama erti sabar…”

“Huzairy suka sangat tidur berselimutkan kain batik tu..”

“…40 hari mama memendam rindu…”

Hanya mereka yang pernah melalui dan merasai kehilangan je yang faham rasa sakit menanggung rindu pada yang telah tiada. Terutamanya rindu si ibu pada si permata hati yang telah dikandung 9 bulan pergi terlebih dahulu meninggalkannya. Takziah diucapkan kepada Puan Nursafiah Edy atas kehilangan permata hati tercinta. Semoga puan tabah menghadapi ujian Allah dan semoga puan sentiasa diberikan kekuatan untuk melalui hari-hari mendatang.
Salam takziah.
Alfatihah
Sumber : Nursafiah Edy


MAKANAN YANG DILARANG MAKAN DALAM TEMPOH BERPANTANG

Tak semua makanan kita boleh makan sewaktu dalam tempoh berpantang. Kalau semua makanan boleh makan tu bukan berpantang namanya hehe. Malah masih ada juga yang tak percaya dengan pantang makanan ni. Katanya karut, merepek. Tapi percayalah mesti ada sebab kenapa orang dulu-dulu melarang kita dan suruh berpantang.
MAKANAN APA YANG TAK BOLEH DIMAKAN SEMASA DALAM PANTANG?
#Kekacang
Jaga-jaga ye sebab ada bayi alah dengan kacang dan sumber kekacang ni. Kalau bayi alah dengan kacang dia akan mengalami ruam, bintik merah atau bengkak. Contoh : tempe, tauhu, taufufah, kacang merah, kacang hijau, barli, kacang kuda, kacang tanah dan taugeh

#Buah-buahan yang berangin dan sejuk
Buah memang bagus tapi tak semua buah yang boleh dimakan semasa dalam pantang kerana bersifat sejuk dan dingin.
#Makanan laut
Makan ikan boleh tapi tak semua jenis ikan yang boleh dimakan terutamanya ikan yang jenis berbisa sebab akan buatkan darah mama turun. Udang dan sotong pula akan buatkan mama alahan dan gatal pada kawasan jahitan (jika dijahit).

#Sayur yang menjalar
Kalau mama makan sayur menjalar sewaktu dalam pantang akan menyebabkan mama dan bayi kembung serta sakit-sakit badan

#Daging dan ayam
Daging atau ayam yang tak dimasak sepenuhnya akan buatkan mama terdedah kepada bakteria yang tak sihat. Kalau nak makan kenalah masak betul-betul. Tapi seeloknya tunggulah habis pantang dulu kerana takut mama akan alami gatal
#Makanan lain
Selain dari yang diatas, makanan lain yang mama tak boleh makan semasa berpantang ialah keju, nasi sejuk, budu, laksa dan mee kuning.
SENARAI IKAN YANG PERLU DIELAKKAN
Ikan keli dan sembilang
Ikan patin
Ikan pari
Ikan duri
Ikan cencaru
Ikan kembung
Ikan tongkol
Ikan bawal hitam
Ikan terubuk
Ikan parang

SENARAI SAYUR YANG PERLU DIELAKKAN
Timun
Brokoli
Kubis
Terung
Sayur keladi
Petola
Kangkung
Bayam
Pucuk ubi
Pucuk paku
SENARAI BUAH YANG PERLU DIELAKKAN
Nenas
Tembikai
Epal hijau
Pisang
Cempedak
Nangka
Manggis
Langsat
Betik
Ciku
Tempoh berpantang ni sebenarnya tak lama pun. Pejam celik pejam celik je dah habis pantang. Mama kenalah sabar sikit ye kalau betul-betul nak kembali sihat dan cergas seperti biasa semula.
Semoga bermanfaat!


IBU MENGAKU DERA ANAK SEBAB ‘TAK SAYANG’

Dah usung perut selama 9 bulan, dah susah payah lahirkan anak tapi kata tak sayang anak? Pelik betul dengan sikap si ibu ni. Masih ada lagi rupanya ibu yang tak sayangkan anaknya sampai sanggup menyuntik cecair peluntur dan sabun ke dalam badan bayi. Bukan tu je, si ibu yang tiada  hati perut ni juga sanggup mencederakan bayi perempuannya dengan pisau pencukur.  Allahu..tergamaknya si ibu?
Kes ini menjadi kontroversi di Istanbul, Turki dimana sebelum ini si ibu, Elif K telah disiasat dua kali oleh pihak polis dan dibebaskan serta kembali menjaga anaknya, Eylul Miray yang berusia 9 bulan.

Akhirnya, si ibu menyerah diri selepas anaknya dimasukkan ke hospital untuk kali ketiga dan dia telah mengaku bahawa dia yang melakukan penderaan itu sejak mangsa berusia sebulan. Allahu dah lama si anak kena dera rupanya.
“Saya tak ada perasaan sayang kepada dia dan ambil keputusan untukmenderanya.
“Sejak dia berusia sebulan, saya menyuntik cecair peluntur dan sabun ke dalam telinga, hidung dan pusat sehingga berdarah.

“Kemudian saya bawa dia ke hospital untuk mendapatkan rawatan. Apabila mereka benarkan dia dibawa pulang ke rumah, saya kembali menderanya. Saya menyuntiknya lagi dengan cecair peluntur dan sabun, mencederakan kepala, mata, kaki, tangan dan dadanya dengan pisau pencukur.
“Apabila dia berada di hospital, saya suntik cecair sabun ke dalam salur darahnya dan saya juga suntik cecair peluntur ke salur darahnya,” katanya kepada pendakwa raya.
Elif tinggal bersama suami, Eray K, dengan tiga orang lagi anak mereka. Eray K merasa curiga bila anak bongsunya itu asyik sakit.
Eray bawa anaknya itu berjumpa doktor bila dia mula mengalami pendarahan di telinga dan pusat serta lebam di seluruh badannya. Tapi doktor tak dapat kesan masalah yang berlaku pada anaknya.
Bila keadaannya semakin teruk, dia dikejarkan ke hospital. Selepas diperiksa, rupanya tempurung kepala anaknya retak, calar dan lebam diseluruh badan membuatkan doktor curiga dan maklumkan perkara itu kepada pihak polis.
Elif ditahan dan disoal siasat tapi dia dibebaskan selepas berjaya membuatkan polis percaya yang dia tak bersalah.

Tapi kesihatan si anak bertambah teruk dan dimasukkan ke hospital lagi pada Ogos tahun lalu. Elif ditahan semula dan dibebaskan lagi tak lama kemudian.
Kali ini doktor tak benarkan dia bertemu dengan anaknya yang sudah mula pulih dari kesakitan.
Memandangkan dah semakin ramai yang mula curiga dengannya, akhirnya Elif menyerah diri di balai polis dan mengaku yang dia mendera anaknya.
Mahkamah mendapati Elif bersalah kerana mendera anaknya dan hukuman terhadapnya akan diputuskan tak lama lagi.
Anaknya, Eylul, kini dijaga oleh bapanya dan kesihatannya semakin bertambah baik berbanding sebelum ini.
Semoga si ibu dapat hukuman yang setimpal dengan apa yang dia dah buat pada anaknya. Mujurlah masih ada bapanya yang boleh jaga dia dengan baik.


Bayi Mengalami Darah Beku Selepas Jatuh Tangga Bersama ‘Confinement Nanny’

Pada Februari yang lalu, seorang ibu telah mengalami trauma yang tidak diinginkan ibu bapa – bayi kesayangan jatuh tangga. Si ibu yang dikenali sebagai Ng (bukan nama sebenar), telah mengupah seorang confinement nanny untuk menjaga bayinya selama lagi 2 bulan selepas beliau berpantang di sebuah pusat penjagaan pantang; supaya beliau dapat memberi tumpuan untuk pulih sepenuhnya.
Kos Perkhidmatan Mencecah RM14,300!
Berdasarkan laporan yang dikeluarkan Oriental Daily, confinement nanny itu bukanlah daripada pusat penjagaan pantang yang sama Puan Ng mendapatkan khidmat selepas bersalin. Difahamkan, khidmat confinement nanny tersebut kebetulannya bertindih dengan musim perayaan Tahun Baru Cina, jadi kos yang harus dibayar Puan Ng adalah lebih mahal berbanding hari biasa; mencecah sehingga RM14,300! Namun, Puan Ng tetap dengan keputusan beliau untuk menggunakan khidmatnya kerana percaya dengan reputasi para confinement nanny daripada pusat penjagaan pantang yang terletak di SS2, Petaling Jaya itu.
Confinement nannyPuan Ng yang pertama dihantar pusat penjagaan pantang tersebut bagaimanapun tidak mencapai tahap yang diinginkan Puan Ng. Jadi, dia telah digantikan dengan seorang confinement nanny yang berusia 50 tahun dan ke atas, untuk menjaga Puan Ng dan bayinya. Confinement nanny yang baru ini dilihat lebih berpengalaman dan mahir dalam melakukan tugasnya. Dia turut masakkan makanan berpantang yang sesuai dan sedap untuk Puan Ng!
Jatuh Tangga Bersama Bayi

Sumber: Oriental Daily
Malang tidak berbau apabila pada 1 Februari yang lalu, confinement nanny tersebut yang telah memberi cadangan untuk bawa bayi lelaki Puan Ng ke tingkat bawah rumah mereka, supaya mudah untuk Puan Ng berehat. Namun, confinement nanny tersebut yang sedang mengendong bayi lelaki Puan Ng, telah jatuh tangga ketika mereka sedang turun ke tingkat bawah. Puan Ng yang terkejut terus turun melihat apa yang berlaku dan beliau terkejut melihat tompokan darah di lantai.
Melihatkan keadaan confinement nanny tersebut yang tercedera dan berdarah di kepala, Puan Ng terus membawanya ke klinik untuk mendapatkan rawatan. Keadaan bayinya pula ketika itu kelihatan normal, hanya senyap, dan tiada sebarang tangisan atau rengekan. Namun setelah beberapa ketika, Puan Ng perasan terdapat kesan lebam di kepala bayinya, dan dia dikejarkan ke Hospital Columbia Asia.
Bayi Sebenarnya Telah Pengsan
Sumber: Oriental Daily
Hasil pemeriksaan doktor mendapati bayi berkenaan sebenarnya telah pengsan! Laporan CT Scan menunjukkan terdapat darah beku dalam otak bayi lelaki Puan Ng dan beberapa tulang patah. Pada mulanya, doktor mencadangkan satu pembedahan dilakukan, tetapi oleh kerana usia bayi yang masih kecil, doktor hanya merawatnya dengan ubat-ubatan terlebih dahulu.
Dipetik dari World of Buzz, Puan Ng berkata,
“Darah beku di bahagian otak bayi saya tidak menunjukkan tanda-tanda untuk mengecil atau kurang, jadi dia harus dipantau dengan teliti dan perlu mengawasi perkembangan otaknya untuk hari-hari yang akan datang.”
Sumber: Oriental Daily
Apa yang lebih menyedihkan apabila Puan Ng mendapati confinement nanny yang cedera itu sebenarnya mengalami tekanan darah tinggi, dan pernah menjalani pembedahan lutut sebelum ini. Jadi, hal itu mungkin menyebabkan pengasuh tersebut tergelincir lalu terjatuh ketika turun tangga.
Confinement Nanny Sebenarnya Tidak Layak Untuk Bertugas
Difahamkan juga, pusat penjagaan pantang yang menghantar confinement nanny tersebut sebenarnya tahu dia tidak layak untuk bertugas, terutamanya di rumah dua tingkat Puan Ng! Namun, mereka tetap mencadangkan confinement nanny tersebut berkhidmat untuk Puan Ng. Puan Ng yang terkejut dengan hal ini telah membuat aduan ke pusat penjagaan pantang tersebut, tetapi tiada tindakan lanjut diambil oleh mereka. Mereka hanya datang memeriksa Puan Ng dan bayinya sahaja.
Sumber: Oriental Daily
Permintaan Tidak Dilayan
Puan Ng turut meminta ganti ruti atau pengembalian wang dari pihak mereka, tetapi permintaannya tidak dilayan! Oriental Daily melaporkan bahawa mereka telah menghubungi pusat penjagaan pantang tersebut untuk mendapatkan komen. Seorang kakitangan dari pusat itu telah mengatakan bahawa orang yang bertanggungjawab kini berada di Singapura, oleh itu dia tidak dapat mengeluarkan kenyataan rasmi mengenai hal tersebut buat masa ini.
Hal ini mungkin dapat dielakkan sekiranya pihak pengurusan pusat penjagaan pantang tersebut berterus-terang dan memilih hanya yang terbaik untuk pelanggannya. Semoga bayi lelaki Puan Ng cepat sembuh. KelabMama berharap perkara seperti ini tidak berlaku pada si kecil Mama yang lain.


MAMA HAMIL ASYIK KEPANASAN? INI CARA UNTUK BUAT MAMA RASA LEBIH SELESA

Bila mengandung ni, mama memang akan asyik kepanasan. Walaupun baru je lepas mandi, kejap je dah berpeluh balik. Ini kerana perubahan hormon mama dan peningkatan aliran darah ke kulit yang membuatkan peningkatan suhu badan mama.
Walaupun mama kerap berpeluh tapi tak keluarkan bau yang tak menyenangkan sebab kelenjar di kawasan ketiak dan payudara berkurangan sepanjang tempoh kehamilan mama. Walaupun begitu mama tetap akan rasa rimas dan tak selesa kalau asyik berpeluh je.
CARA UNTUK KURANGKAN RASA TAK SELESA SEMASA HAMIL
#Banyakkan minum air
Bila banyak minum air ni bagus untuk elak dehidrasi dan buatkan kulit mama sentiasa lembap selain dari elakkan mama hamil dari kurang bertenaga. Digalakkan minum 2 liter air sehari dan lebihkan lagi jika mama hamil bersenam atau berpeluh.

#Jangan berjemur bawah terik matahari
Tak bagus untuk mama yang sedang hamil. Elakkan dari selalu berada kat luar rumah pada waktu cuaca panas terik atau tempat yang terlalu ramai orang.
#Pakai bedak tabur
Mama hamil boleh pakai bedak tabur pada seluruh badan untuk serap peluh. Ia juga dapat cegah ruam kulit yang boleh muncul bila mama berpeluh kepanasan.
#Pakaian kenalah selesa
Sepanjang kehamilan ni mama memang disarankan untuk pakai pakaian yang selesa, longgar, ringan dan diperbuat daripada kapas. Kalau salah pilih pakaian mama akan jadi tak selesa dan kepanasan.

#Sejukkan badan mama
Paling senang dan mudah, terus ke ruang yang ada aircond atau kipas. Dapat bantu kurangkan kepanasan yang mama rasa.

#Aktiviti yang sesuai
Kalau mama seorang yang suka bersukan walaupun sedang hamil, mama boleh lakukan aktiviti tu di kawasan yang tak terdedah dengan cahaya matahari. Berenang adalah yang paling digalakkan untuk ibu  hamil sebab ia satu-satunya aktiviti yang takkan buatkan suhu badan mama naik.

Semoga apa yang mama Siti kongsikan ni bermanfaat untuk mama semua. Bahang, panas tu memang akan dirasai oleh semua mama yang hamil terutamanya kalau dah dihujung kehamilan. Cuma mama perlu lakukan cara yang betul je untuk kurangkan rasa panas tu supaya mama selesa.
Selamat mencuba!


INI SEBAB KENAPA KENA PANTAU ANAK BILA TENGOK KARTUN DI YOUTUBE

Macam yang mama Siti pernah cakap sebelum ni, ada ibu bapa yang menggunakan jalan pintas untuk bagi anak diam dan berhenti merengek dengan memberi gajet dan sebagainya. Inilah salah satu sebabnya kenapa mama Siti tak setuju dengan tindakan segelintir ibu bapa ni. Bukan hanya masalah kesihatan tapi isi kandungan rancangan itu sendiri yang menakutkan.
Contohnya macam isu kartun popular ni mengandungi kandungan bahaya dan tak sepatutnya untuk ditonton oleh kanak-kanak. Kita yang tengok ni pun rasa seram inikan pula kanak-kanak.

PLEASE ALERT YE MAMA PAPA!
Bahaya betul kartun macam ni. Menggunakan watak kartun sebagai medium untuk menyebarkan perbuatan negatif pada anak-anak? Allahu..tak dapat mama Siti imagine sekiranya ada anak-anak yang terpengaruh dengan kartun sebegini sehingga terikut-ikut. Mereka sangkakan itu hanya bahan lawak sedangkan ia adalah sesuatu yang menakutkan!

WATAK MENAKUTKAN DAN AKSI GANAS
Untuk pengetahuan mama, channel itu gunakan kaedah ‘autoplay’ bagi memancing minat anak-anak dan ia adalah fake video dengan karakter kanak-kanak. Tapi yang mama Siti pelik macam mana video sebegini boleh terlepas di Youtube Kids?

PANTAU ISI KANDUNGAN RANCANGAN
Mama Siti rasa sebelum bagi anak tengok, lebih baik mama papa sendiri yang tengok dulu untuk pastikan rancangan kartun itu selamat ditonton anak-anak atau tak. Yelah kalau bukan mama papa yang kena pantau anak-anak siapa lagi kan.

REPORT JIKA KANDUNGAN MENCURIGAKAN
Ya report je! Solusi terakhir adalah dengan report sekiranya rancangan itu mencurigakan. Sebelum lagi berleluasa perkara-perkara macam ni, lebih baik mama papa ambil tindakan lebih awal. Lagi sekali, sentiasalah pantau anak-anak ye mama papa!
Sumber : Linda Nguyen


CARA BASUH BOTOL SUSU SALAH JUGA PUNCA ANAK KERAP SAKIT

Bila ada anak kecil ni semua benda kena jaga dan pastikan bersih. Terutamanya benda yang anak guna setiap hari lagilah kena extra bersih. Macam botol susu anak ni, kalau cara basuh salah akan buatkan anak kerap jatuh sakit tau.
Mama Siti paham, mama bila dah penat kadang-kadang nak basuh botol anak pun bilas gitu je. Nampak je macam dah bersih tapi sebenarnya tak. Terutamanya bagi anak yang minum susu formula ni lagilah kerap melekat sisa susu pada botol dan perlu dibasuh betul-betul untuk tanggalkan kotoran.

Sebab tu lah di pasaran ada banyak cecair pencuci botol susu kerana untuk cuci botol susu anak kena gunakan pencuci khas yang tiada pewangi, bebas BPA, 100% Food Grade dan yang penting selamatdigunakan untuk bayi.
CARA CUCI BOTOL SUSU ANAK DENGAN BETUL
1.Tuang air panas ke dalam bekas/mangkuk yang sesuai. Tambahkan cecair pencuci botol & kacau sehingga berbuih.
2.Masukkan semua botol susu, puting susu, penutup, gegelang penahan, cakera yang dah dibilas dengan air. Basuh dengan sempurna supaya kesan susu tertanggal. Lakukan proses ini sebaik sahaja selepas penyusuan, sebelum susu mula mengering.
 3.Gosok bahagian dalam botol susu dengan berus botol untuk tanggalkan semua kesan susu. Gosok dengan cermin sekeliling leher botol serta jakur skrunya. Hati-hati ye ketika mencuci puting susu untuk memastikan semua kotoran betul-betul tanggal.
4.Bilas botol susu, putting susu dan peralatan lain dengan sempurna di bawah air yang mengalir. Mama juga boleh gunakan pin untuk bersihkan lubang-lubang pada puting susu.
5.Periksa puting dan botol dengan baik dan buangkan ia jika sudah retak, rekah atau pecah. Ini kerana kuman boleh membiak di permukaan yang rosak dan terus bertahan hidup walaupun sudah melalui proses pembersihan dan pensterilan.

PERALATAN YANG PERLU ADA UNTUK CUCI BOTOL
1.Berus botol
2.
Cecair pencuci botol
3.
Bekas/ Mangkuk yang sesuai
4.
Pin
5.
Sterilizer
TIPS PENGENDALIAN SUSU FM
1.
Kena kerap cuci putting botol susu
2.
Jangan biarkan lebihan susu lama-lama dalam botol
3.
Pastikan botol susu sentiasa kering
4.
Jangan lupa sterilkan botol susu serta puting susu secara berkala
5.
Gunalah cecair pencuci botol khas untuk anak
6.
Sekurang-kurangnya ada 3 botol susu
7.
Kena pastikan botol masih elok & tak rosak
8.
Dah sampai masa kena tukar botol susu

AKIBAT CUCI BOTOL SUSU TAK BERSIH
Kalau mama tak basuh botol susu anak dengan bersih, anak mama akan mudahterkena cirit birit. Ingat, bukan kebersihan je memainkan peranan,cara penyediaan susu formula juga perlu dititikberatkan. Janganbancuh main agak je ye mama. Bancuhan kena mengikut sukatan yang betul.
TIPS HILANGKAN KERAK SUSU SEPANTAS 5 MINIT
Selain dari gunakan cecair pencuci botol susu, mama juga boleh cuba tips ni. Hanya guna 3 bahan ni je dah boleh hilangkan kerak susu dengan cepat. Hanya 5 minit je!
Bahan-bahan: Air panas, garam dan beras
Cara buat : Masukkan beras dalam botol. Masukkan air panas dalam botol yang berisi beras tadi. Tutup botol dengan penutup. Goncang dengan penuh kasih sayang. Mama akan nampak kerak susu berenang-renang. Goncang lagi sampai kerak habis tertanggal. Bilas dengan air bersih.
Guna step yang sama untuk garam. Mama juga boleh gunakan berus botol kalau nak hasil yang lebih cepat.
Semoga bermanfaat!


KAWAL BERAT BADAN SEMASA HAMIL JANGAN LEBIH ATAU KURANG

Semasa mengandung, pengambilan makanan yang sihat dan berkhasiat memang sangat penting untuk tumbesaran bayi. Begitu juga dengan berat badan mama hamil. Secara purata, mama hamil yang memiliki berat badan normal perlu menambah 11 hingga 16 kg. Jadi, tiada istilah diet bagi mama yang hamil. Kalau mama diet mungkin membahayakan diri sendiri dan bayi yang sedang membesar.

TIPS UNTUK TAMBAH BERAT BADAN
#Makan dalam kuantiti yang sikit
Untuk pengetahuan mama, mama yang hamil dinasihatkan mengambil extra 80 kalori semasa trimester pertama, 280 kalori semasa trimester kedua dan 470 kalori pada trimester ketiga. Ini penting untuk sokong keperluan mama dan perkembangan janin. Tapi mama kena make sure supaya tak terlebih berat ye.
Mama hamil akan kerap rasa lapar jadi bila mama makan dalam kuantiti yang sikit tapi banyak kali, akan bantu kawal rasa lapar mama dan penambahan berat badan mama.
#Minum air kosong 8 gelas
Walaupun ia cuma air kosong tapi fungsinya sangat bagus untuk melancarkan keseluruhan sistem tubuh mama disamping menyegarkan tubuh. Ditambah pula semasa mengandung ni disarankan minum air 6 hingga 8 gelas sehari.
#Jangan skip makan
Mama kena make sure makan on time. Pastikan hidangan mama tu lengkap dengan nutrisi seperti karbohidrat, buah dan sayur, protein serta susu. Terutamanya bagi mama hamil yang bekerjaya sebab mama memerlukan tenaga yang secukupnya.

#Rajin minum susu
Susu ni sumber tenaga mama hamil. Bila mama hamil, tubuh mama memerlukan jumlah kalsium yang mencukupi sebab tu mama hamil dan susu adalah ‘bff’. Kalau mama kurang kalsium, kalsium tubuh akan digunakan untuk menyokong keperluan di manja dalam kandungan. Jadi kalau nak bertenaga dan sihat, mama kenalah rajin minum susu!

#Senaman ringan
Kerap bersenam dapat membantu badan mama menghadapi kehamilan dan get ready untuk proses kelahiran bayi. Janganlah bersukan yang extreme. Cukup sekadar senaman yang ringan seperti berjalan atau berenang. Jangan lupa minum banyak air semasa bersenam okay!
APA JADI KALAU KURANG BERAT BADAN?
Terlalu kurang berat badan juga akan mendatangkan risiko kepada mama hamil serta kandungan. Antara risiko yang bakal mama hadapi kalau berat badan mama terlalu kurang :
1) proses bersalin akan sukar dan lama
2) berlakunya pendarahan
3) berisiko bersalin secara Czer
4) bayi lahir pramatang (berat bayi kurang)
5) bayi ada masalah anemia atau cacat
6) bayi berisiko meninggal dalam kandungan

KALAU TERLEBIH BERAT PULA MACAM MANA?
Bila terlalu kurang berat berisiko, bila terlebih berat juga bahaya ye mama. Ini antara risiko jika berat mama berlebihan :
1) Komplikasi semasa hamil (kencing manis atau tekanan darah tinggi)
2) Berpotensi melahirkan bayi besar
MENGANDUNG ANAK KEMBAR?
Untuk kes kembar, kelahiran awal perkara biasa. Berat badan ketika kelahiran yang lebih tinggi adalah penting untuk kesihatan bayi-bayi mama. Dapatkan nasihat doktor untuk jumlah berat badan yang betul untuk mama dan bayi kembar.
KAWAL BERAT BADAN SEMASA HAMIL DENGAN MAKANAN SIHAT

Roti,
	pasta, kentang, nasi dan bijirin (karbohidrat). Lebih baik jika mama
	makan bijian penuh seperti beras perang serta pasta dan roti
	daripada bijian penuh.

Buah-buahan
	dan sayur-sayuran, at least 5 hidangan setiap hari.

Protein,
	seperti daging (bukan hati), ikan, telur dan kekacang

Produk
	tenusu seperti susu, yogurt dan keju. Versi rendah lemak tau kalau
	berat badan mama berlebihan.

Buat mama hamil yang mengalami masalah berat kurang masa hamil jangan risau. Cuba tips-tips ni dan yang penting amalkan pemakanan yang berkhasiat dan rajin-rajinlah minum susu ye! Jangan gunakan istilah ‘makan untuk dua orang’ sebab kalau mama terlebih berat badan pun tak bagus juga.
Semoga bermanfaat buat mama semua.


Ibu Gementar Ketika Memotong Kuku, Jari Kaki Bayi 10 Bulan Alami Necrosis

Penjagaan kesihatan dan kebersihan si kecil harus dilakukan dengan teliti dan sentiasa berhati-hati, terutamanya untuk bayi dibawah umur 1 tahun. Struktur badan bayi masih kecil dan perlukan perhatian yang rapi daripada Mama dan Papa. Selain kebersihan badan mereka, kuku kaki dan tangan juga harus sentiasa dibersihkan. Ketika Mama ingin memotong atau menggunting kuku si kecil, Mama harus berhati-hati. Takut tersalah potong lalu mencederakan jari-jari mereka hingga menyebabkan ‘necrosis’.
Jari Mati atau Necrosis

Baru-baru ini di Vietnam, ibu jari kaki seorang bayi berusia 10 bulan telah mengalami jari mati atau lebih dikenali sebagia “Necrosis”. Difahamkan, beberapa jam selepas si ibu memotong kuku kaki bayinya, bahagian ibu jari kaki bayi kelihatan membengkak. Bayi tersebut juga dikatakan telah mengalami demam panas.
Bapanya yang perasan keadaan bayinya yang tidak sihat, segera membawanya ke hospital berdekatan. Doktor yang merawat bayi berkenaan, Dr Luu Thanh Chi mengesahkan bayi tersebut mengalami Leukopenia, iaitu kekurangan darah putih. Oleh sebab itu, bayi berkenaan mudah untuk mendapat jangkitan jika mengalami sebarang luka di badan.
Luka Tidak Dirawat dengan Betul
Punca kejadian tersebut adalah kerana ibu kepada bayi berkenaan mungkin telah mencederakan ibu jari kaki anaknya ketika beliau memotong kuku, secara tidak sengaja. Luka tersebut tidak dirawat dengan betul dan telah menyebabkan jangkitan pada ibu jari kaki mangsa.
Tambah Dr Luu Thanh Chi lagi, ibu jari kaki bayi tersebut membengkak dan menunjukkan tanda-tanda “Necrosis” kerana keradangan di saluran darah yang berlaku dibahagian ibu jari kakinya. Untuk mengelakkan daripada jangkitan tersebut merebak ke bahagian kakinya yang lain, satu pembedahan membuang nanah serta bahagian kulit yang telah mati di ibu jari kaki bayi berkenaan telah dilakukan.

“Jika bayi mengalami sebarang jangkitan bakteria di tubuh badan mereka, doktor akan merawat jangkitan tersebut dengan antibiotik terlebih dahulu. Sekiranya tiada perubahan positif, satu pembedahan harus dilakukan.”Dr Luu Thanh Chi

Tips Memotong Kuku Si Kecil
Rentetan daripada kisah yang berlaku, Dr Luu Thanh Chi menasihatkan semua ibu bapa, terutamanya mereka yang baru menyambut kelahiran bayi pertama,  untuk tidak memotong atau  menggunting kuku si kecil ketika si kecil sedang aktif. Waktu yang paling sesuai untuk Mama mahupun Papa memotong kuku bayi anda adalah ketika mereka tidur atau sedang leka menyusu.

Yang paling penting, jangan sesekali memotong kuku bayi menggunakan pengetip kuku untuk orang dewasa! Gunakan pengetip kuku khas untuk bayi, atau peralatan manicure pedicure khas untuk bayi. Lebih baik gunakan gunting kuku berukuran kecil dan gunting bulat.


ANAK TERCICIR SUNTIKAN VAKSIN BOLEH MEMBAWA MAUT

Sejak kebelakangan ini isu vaksin ni makin hangat. Lepas viral rancangan bual bicara tentang isu vaksin tu, semalam kita digemparkan lagi dengan isu kanak-kanak meninggal dunia disebabkan DIFTERIA.  Puncanya kanak-kanak itu tak pernah terima suntikan vaksin sejak lahir. Allahu..
Kadang-kadang Mama Siti terfikir, kenapa masih ada segelintir manusia yang Anti Vaksin? Tak terfikir ke apa yang akan terjadi sekiranya anak tak diberi suntikan vaksin? Tak sayangkan nyawa anak ke?

PENTINGNYA VAKSIN SEBAGAI PELINDUNG
Suntikan vaksin memang sangat penting dan sangat diperlukan oleh kanak-kanak terutamanya bayi kerana merekalah paling mudah terdedah kepada penyakit. Jadi dengan suntikan ini dapat kuatkan sistem imun bayi untuk lawan penyakit yang boleh ancam nyawa. Selain itu, kepentingan suntikan vaksin atau imunisasi yang perlu mama tahu :
1) Dengan suntikan vaksin dapat kurangkan sesetengah penyakit seperti difteria, neonatal tetanus, polio dan measles.

2) Dapat membantu mengelakkan anak daripada dijangkiti pelbagai penyakit berjangkit yang serious sehingga boleh menyebabkan kecacatan atau kematian.
3) Dapat elakkan daripada berlakunya kejadian epidemik dan wabak penyakit berjangkit.
4) Dapat elakkan penderitaan yang dialami si anak dan si mama

SUNTIKAN VAKSIN SEAWAL HARI PERTAMA LAHIR
“Vaksin diberikan kepada bayi seawal hari pertama kelahiran seperti suntikan Hepatitis B dan BCG (Bacillus Calmette-Guerin) supaya tubuh mempunyai pertahanan terhadap penyakit-penyakit berbahaya. Vaksin juga melindungi kanak-kanak daripada penyakit campak.
“Jika tiada imuniti dalam sistem pertahanan badan, kanak-kanak yang terkena penyakit ini akan mengalami demam dengan suhu badan yang tinggi dalam tempoh tiga hingga lima hari. Penyakit ini turut diiringi batuk, ruam dan selesema.
“Oleh kerana ketika ini sistem pertahanan badan adalah lemah, kanak-kanak mungkin mendapat jangkitan lain seperti pneumonia dan seterusnya membawa kepada kematian,”.Dr. Nor Mahani, Pakar Kanak-kanak Hospital KPJ Kajang
KESAN SAMPINGAN
Selepas dapat suntikan vaksin atau imunisasi akan ada kesan sampingan antaranya adalah kesan merah pada kawasan suntikan dan demam tapi mama tak perlu bimbang sebab kesan ni hanya bersifat sementara dan akan sembuh dengan cepat.

Mama boleh rujuk jadual imunisasi ini: PENTINGNYA VAKSIN KEPADA BAYI ANDA
Fikirkan akibat yang bakal anak mama terima sekiranya mama tergolong dalam golongan mereka yang Anti Vaksin. Sanggupkah mama memperjudikan nyawa anak mama sendiri demi pendirian si AntiVaksin?
Memang benar suntikan vaksin bukanlah jaminan 100% perlindungan tapi sedikit perlindungan adalah lebih baik daripada tiada perlindungan langsung.


Difteria Mengancam Nyawa | 5 Lagi Kanak-kanak Positif Difteria di Johor

Kecoh baru-baru ini mengenai seorang kanak-kanak berumur 2 tahun 1 bulan meninggal dunia akibat Difteria. Difahamkan, kejadian yang berlaku di Johor Bahru pada 21 Februari 2019 lepas adalah kerana kanak-kanak terbabit tidak pernah mendapatkan sebarang imunisasi sejak lahir. Terbaru, 5 lagi kanak-kanak di Johor turut positif dijangkiti difteria; yang mana salah seorangnya merupakan kakak kepada kanak-kanak yang telah meninggal dunia berkenaan. Allahu…

5 lagi kanak-kanak positif difteria termasuk kakak kepada mangsa, telah dimasukkan di wad berasingan di Hospital Sultanah Aminah, Johor.Sumber: Bernama
5 Kanak-kanak Pernah Berhubungan/Bertemu Mangsa
Pengerusi Jawatankuasa Kesihatan, Alam Sekitar dan Pertanian negeri, Dr Sahruddin Jamal  ketika sidang media bersama Harian Metro berkata, kesemua 5 orang kanak-kanak berusia bawah 4 tahun itu pernah berhubungan atau bertemu mangsa. Mereka  juga merupakan antara 52 orang yang dikesan hasil saringan dilakukan Jabatan Kesihatan Johor.
“Mereka semua dimasukkan ke Hospital Sultanah Aminah (HSA) semalam untuk pengasingan wad selepas mempunyai simptom penyakit berkenaan,”Dr Sahruddin Jamal
Semua kanak-kanak terbabit telah diberikan rawatan antibiotik selama 14 hari. Sekiranya pemberian ubat itu berkesan, 3 pesakit (dua kanak-kanak perempuan dan seorang lelaki) akan dibenarkan keluar wad dan pulang ke rumah. Namun, dua lagi pesakit iaitu kakak kepada pesakit yang telah meninggal dunia dan seorang lagi kanak-kanak lelaki masih dikuarantin.
“Ini kerana semua kanak-kanak itu sudah mendapatkan rawatan sejak 19 Februari lalu, (dan) selepas lebih 48 jam dirawat, penyakit itu tidak aktif kepada populasi,”Dr Sahruddin Jamal
Difahamkan juga, 4 daripada kanak-kanak tersebut telah divaksin, kecuali kakak kepada kanak-kanak yang telah meninggal dunia.
Kronologi Kanak-kanak Meninggal Dunia Akibat Difteria
Menurut kenyataan akhbar Ketua Pengarah Kesihatan (KPK) Datuk Dr Noor Hisham Abdullah, kanak-kanak tersebut mula mengalami demam, batuk dan bengkak tonsil pada 16 Februari 2019. Kemudiannya pada 18 Februari, kes telah dibawa ke unit kecemasan hospital dalam keadaan lemah dan dimasukkan ke unit rawatan rapi pediatrik untuk bantuan pernafasan serta rawatan antitoksin difteria. Ujar beliau lagi,
“Malangnya, kanak-kanak tersebut tidak dapat diselamatkan dan meninggal dunia pada 21 Februari 2019 dengan sebab kematian Severe Diphtheria with multiorgan failure. Ujian pengesanan ke atas sampel calitan tekak kes menunjukkan kehadiran bakteria Corynebacterium diphtheriae dan pihak kementerian kini menunggu keputusan makmal untuk pengesahan toksin difteria.”Datuk Dr Noor Hisham Abdullah
Tahukah Mama bahawa pada tahun 2018 sahaja, terdapat sebanyak 18 kes dengan lima (5) kematian dilaporkan di Malaysia di mana empat (4) daripada lima (5) kematian ini tiada menerima imunisasi! Kesemua kematian difteria bagi tahun 2018 melibatkan kanak-kanak di bawah 10 tahun.
Apa itu Difteria?
Sumber: Facebook Kementerian Kesihatan Malaysia
Untuk pengetahuan Mama, penyakit difteria boleh tersebar melalui air liur dan peluh yang mempunyai hubungan secara langsung dengan pesakit. Menurut Datuk Dr Noor Hisham Abdullah, penyakit ini adalah disebabkan oleh jangkitan bakteria Corynebacterium diphtheriae yang menyebabkan gejala sakit tekak dengan selaput di dalam tekak, bengkak tonsil dan kemungkinan berlaku komplikasi bacteremia (infeksi darah) dan endokarditis (infeksi pada jantung).
Bahayanya difteria ini, jika tidak dirawat dengan segera, ianya boleh menyebabkan kegagalan organ, yang seterusnya boleh membawa maut.
Simptom-simptom Difteria
Sumber: Facebook Kementerian Kesihatan Malaysia
Sumber: Facebook Kementerian Kesihatan Malaysia
Kenapa Pentingnya Imunisasi?

Pemberian imunisasi difteria dapat mengelak daripada jangkitan atau jika terkena jangkitan, gejala adalah lebih ringan dan tiada komplikasi. Kementerian Kesihatan Malaysia (KKM) menasihati orang ramai terutamanya ibu bapa agar MENGAMBIL vaksin mengikut jadual, untuk anak-anak sejak mereka kecil lagi.
Pengambilan imunisasi merupakan cara terbaik untuk mencegah pelbagai penyakit dengan berkesan dan selamat. Jika Mama masih ragu-ragu untuk memberikan imunisasi pada anak-anak, Mama harus tahu bahawa ianya akan mendedahkan anak Mama kepada jangkitan kuman serta membahayakan nyawa kanak-kanak yang lain.


Preggophiles Mengancam Kehidupan Wanita Hamil

Antara saat-saat terindah yang sering dinantikan setiap wanita yang mendirikan rumah tangga ialah mengandungkan zuriat sendiri dan menantikan kelahiran si kecil. Sudah menjadi kebiasaan sesetengah wanita hamil memuat naik gambar ketika mereka hamil ke media sosial. Normal lah kan untuk berkongsi kegembiraan dengan rakan-rakan yang lain. Niat di hati hanya ingin kongsikan berita gembira, tapi tahukah Mama ada mata-mata liar yang memerhatikan anda dengan niat lain.
Tahukah anda, dalam satu kajian terhadap kandungan pornografi atas talian, telah mendapati carian bahan tidak bermoral berkaitan wanita hamil telah meningkat sebanyak 20% sejak tahun 2014!
Berdasarkan laporan yang dikongsikan Fatherly.com, terdapat sekelompok manusia (biasanya lelaki) dikatakan mempunyai nafsu berahi yang aneh. Golongan ini dikatakan mudah terangsang melihat wanita hamil, atau lebih tepat lagi apabila mereka melihat baby bump. Kalau individu yang tertarik secara seksual terhadap kanak-kanak dipanggil ‘Pedophiles‘, mereka ini dipanggil ‘Preggophiles’ atau ‘Maiesiophilia’.
Lebih menggerunkan lagi apabila laman web yang sama turut mendedahkan bahawa carian kandungan lucah dengan perkataan ‘pregnant’ berada di kedudukan 107 paling popular di Amerika Syarikat!
Apakah punca-punca wujudnya individu ini?
Berdasarkan kajian yang diterbitkan oleh Journal of Sexual Medicine, berikut merupakan punca-punca wujudnya individu seperti ini:
Pendedahan awal kepada proses kehamilan. Anak yang lebih tua dalam sesebuah keluarga, yang pernah menyaksikan proses kehamilan ibu dan kelahiran adik-beradik lebih cenderung menjadi preggophiles. Hormon testosteron juga mempengaruhi naluri berahi terhadap wanita hamil.
Ahli terapi ketagihan seks, Michael Aaron berkata,
Kewujudan kelompok ini kami percaya adalah proses turun-temurun. Mungkin ada sesuatu yang berlaku sejak mereka kecil lagi sehingga mencetuskan rasa berahi pada wanita hamil,
Kami belum dapat melengkapkan kajian penuh kami, begitupun data-data menunjukkan bahawa lelaki mempunyai kelaziman yang lebih tinggi terhadap simbol-simbol yang boleh merangsang nafsu berahi. Ini termasuklah perut wanita hamil dan payu dara perempuan,Michael Aaron
Selain itu, perubahan-perubahan fizikal pada wanita hamil juga antara perkara yang menarik perhatian golongan ini kerana bagi mereka, wanita hamil lebih cantik daripada wanita biasa.
Preggophiles di Malaysia

Sumber: Harian Metro
Kalau Mama ingat, topik ini juga pernah menjadi satu itu hangat di negara kita. Menurut laporan Harian Metro pada 2018, terdapat lebih 100 halaman kumpulan yang bertindak mengumpul dan menyebarkan gambar wanita berpakaian seksi,, termasuk ibu hamil untuk dijadikan tatapan lelaki hidung belang yang tidak malu!
Preggophiles ini juga dikatakan telah menubuhkan kumpulan di aplikasi Telegram dan WhatsApp sebagai medium perkongsian video serta gambar ibu hamil sebagai objek pemuas nafsu. Walaupun ibu-ibu hamil tersebut menutup aurat dengan sempurna, bagi si preggophile, ia masih dapat memuaskan nafsu binatang mereka. Apa yang lebih menakutkan ialah, preggophiles ini sukar untuk dikesan.
Nasihat untuk Mama

KelabMama nak nasihatkan Mama agar berhati-hati ketika memuat naik sesuatu gambar. Untuk yang Muslim, mungkin anda berasa anda sudah tutup aurat dengan sempurna, namun jangan fikir anda selamat ya! Sentiasa berhati-hati dan adalah lebih baik untuk Mama kongsikan gambar tersebut dengan ahli keluarga terdekat sahaja. Takut menjadi mangsa mereka yang bernafsu binatang.


MATA BERAIR DAN BERTAHI MATA. MAMA INGAT IA NORMAL TAPI SEBENARNYA…

Mama paling tak boleh kalau anak tak sihat kan? Tak tentu arah dibuatnya. Nak buat kerja pun tak senang hati. Ditambah pula anak kecil ni memang mudah sangat kena sakit sebab antibodi tak kuat lagi.  Selain demam,selsema, batuk, penyakit mata juga salah satu darinya. Jangan ingat anak kecil tak kena sakit mata ye!
JENIS SAKIT MATA BAYI YANG MAMA PERLU TAHU
#Mata nampak berair dan ada tahi mata
Nampak macam normal tapi sebenarnya ia adalah penyakit mata. Ini kerana salur mata bayi mama tersumbat dalam erti kata lain blocked tear duct.
Puncanya: salur-salur halus di bahagian tepi mata anak mama tersumbat dan tak terbuka sepenuhnya. Jadi airmata akan terkumpul di dalam mata dan buatkan mata anak mama berair. Bila airmata tak keluar secara normal, ia akan dijangkiti kuman dan menyebabkan tahi mata terbentuk.
Cara rawat : Ubat mata, urutan lembut, guna air garam untuk bersihkannya.

#Ambliopia a.k.a mata malas
Ini juga penyakit mata. Hanya sebelah mata anak mama yang mempunyai fokus berbanding mata yang sebelah.
Punca: selalunya disebabkan cahaya yang terang sangat seperti flash camera atau spotlight. Nak kesan dia senang je. Mama boleh nampak mata anak mama bergerak-gerak dan susah nak fokus pada sesuatu.
Cara rawat : penggunaan cermin mata atau kanta sentuh kalau dapat dikesan dari peringkat awal.
#Jangkitan infeksi
Penyakit ni bayi paling senang kena. Bila terjadinya infeksi, bahagian mata putih akan berubah menjadi kemerahan.
Punca: jangkitan bakteria yang mengakibatkan konjuktivitis a.k.a pinkeye
Cara rawat : kena cepat bawa jumpa doktor untuk rawatan, ubat mata
#Strabismus a.k.a mata juling
Satu lagi penyakit mata ni berlaku disebabkan otot yang kawal mata masih dalam keadaan yang lemah. Tapi kalau bayi mama dah berusia 4 bulan atau lebih dan mata masih begini kena segara bawa jumpa doktor untuk pemeriksaan. Sampai harini masih tak ada lagi rawatan untuk betulkan mata bayi juling.

LEBIH BAIK MENCEGAH SEBELUM KENA
Mama Siti paham mesti ada parent yang panik bila anak kena sakit mata. Yelah kita yang besar ni pun kalau sakit mata pun tak tahan, inikan pula anak kecil. Jangan risau, mama / papa boleh ambil praktikkan langkah-langkah ini untuk mencegah anak dari kena sakit mata.
1)bawa bayi mama ke taman permainan atau mall untuk dedahkan dia kepada suasana yang sibuk
2)hias bilik bayi mama dengan mainan yang bergantung pada siling supaya bayi mama boleh melatih mata untuk fokus
3)
bila suap anak makan suapkan dari kedua-dua arah iaitu arah kiri dan
kanan. Cara ini dapat bantu untuk bayi fokus pada segenap sudut
4)ubah suai lampu untuk bilik tidur bayi mama sedikit malap. Kena selalu ubah kedudukan bayi untuk biasakan bayi tengok sekeliling
5)cuba borak dengan bayi mama dari arah berlainan supaya anak mama cari dari mana arah suara mama
Kena selalu tengok-tengokkan keadaan anak mama. Anak mama mungkin nampak macam biasa tapi sebenarnya tak. Anak mama masih kecil dan dia tak tahu bagaimana nak bagitahu kesakitannya atau ketidakselesaannya. Kita sebagai mama papa yang kena pantau perkembangan anak.


BAYI PEGANG BOTOL SENDIRI SEMASA MENYUSU MENGUNDANG BAHAYA

Mama Siti perasan ada segelintir mama dan papa yang biarkan anak kecil menyusu sendiri walaupun dah pandai pegang botol. Dalam hati Mama Siti terdetik tak takutkah jika anak mereka tersedak susu tanpa mereka sedar? Apa akan jadi kalau si anak tersedak susu? Sama-samalah kita fikirkan..
TAKE NOTE YE MAMA & PAPA!
Anak mama mungkin dah pandai pegang botol seawal beberapa bulan tapi ada banyak kemungkinan boleh berlaku sekiranya tak dipantau oleh mama dan papa. Jangan bila dah terhantuk baru nak terngadah.

#Jangan biarkan bayi menyusu sendiri tanpa pengawasan
Please please please ye mama. Jangan biarkan bayi mama menyusu sendiri walaupun dia dah pandai pegang botol. Cara ini tak selamat untuk bayi terutamanya tanpa pantauan daripada mama dan papa. Apatah lagi kalau membiarkan bayi mama tertidur sambil menghisap botol. Susu yang terus mengalir tu akan buatkan anak mama tersedak.
#Sebab tersedak susu
Bayi mama berisiko tinggi tersedak susu jika tak diawasi. Tersedak susu ini akan berlaku bila susu yang dimuntahkan bayi ditelan semula dan termasuk ke saluran pernafasan sehingga buatkan bayi mama tersedak. Bayi mama boleh lemas sebab susu dah masuk ke dalam paru-paru dan berlakunya infection!
#Jangan buai bayi semasa minum susu
Tak perlu buai, mama cuma perlu tepuk-tepuk lembut je badan bayi semasa dia menyusu. Paling penting sendawakan bayi mama setiap kali selepas minum susu.
#’Extra’ pantau sekiranya bayi mama selsema dan batuk
Ni mama/ papa kena take note ye! Kena extra carefull bila anak tengah batuk dan selsema sebab keadaan ini akan menyukarkan anak mama untuk telan susu dengan baik. Ini juga boleh menyumbang kepada berlakunya kejadian tersedak susu.

#Pastikan posisi menyusu anak betul
Jangan bagi anak menyusu secara terlentang ye! Posisi yang betul adalah dengan baringkan dengan kepala condong 45 darjah dan condongkan juga botol susu supaya susu penuh pada bahagian depan botol bagi mengelakkan bayi tertelan angin lebih banyak berbanding susu. Kalau posisi menyusu betul dapat elakkan bayi mama muntah semasa tidur.
#Jarang berlaku kalau susu badan
Tersedak susu ni memang jarang berlaku kalau bayi mama menyusu badan. Tapi menyusu badan pun ada caranya ye. Bukan asal sumbat je. Aliran susu yang terlalu laju pun boleh buatkan anak mama tak dapat nak kawal pernafasannya.
#Pilihlah botol susu & puting yang betul
Setiap bayi berbeza pilihan botolnya. Pemilihan botol dan puting yang sesuai membantu bayi mama menyusu dengan baik. Kena makesure lubang puting tak terlalu besar supaya aliran susu tak terlalu laju ye.

KALAU BAYI TERSEDAK SUSU MACAM MANA?
Jangan panik! Ini pentingnya mama dan papa tahu cara untuk cegah bayi dari tersedak susu. Tanda-tanda bayi mama tersedak susu ialah badan bayi jadi sejuk, muka jadi biru, nafas tercungap-cungap atau terhenti.
Apa yang mama / papaperlu lakukan adalah cepat-cepat pangku bayi di lengan dengankepalanya menghala ke bawah. Tepuk di antara tulang belikat dengankekuatan sederhana (jangan kuat-kuat pula) sampai apa yang buatkan anak mama tersedak tu keluar.

Kalau bayi mama tak
sedar atau diam je, mama buat CPR (kalau tahu caranya) atau terus
bawa anak mama ke hospital untuk rawatan. Jangan pandai-pandai nak
buat apa-apa kalau tak berpengalaman ye mama.
Mama Siti harap perkongsian ni dapat buka mata segelintir mama/papa yang suka biarkan anak menyusu sendiri tanpa pantauan. Lagi sekali Mama Siti tekankan, ianya bahaya ye. Sila lah pantau dan awasi anak ketika dia sedang menyusu atau lebih bagus sekiranya mama sendiri yang menyusukannya. Semoga bermanfaat!


Kanak-kanak 5 Tahun Meninggal Dunia Dipercayai Didera Bapa Tiri

Sejak akhir-akhir ni, banyak sangat kes dera yang berlaku. Lepas satu, satu. Semalam, lagi satu kes dera hingga menyebabkan kematian telah berlaku. Apa yang lebih menyayatkan hati adalah penderaan terhadap kanak-kanak dan bayi ini dilakukan oleh ibu bapa sendiri. Allahu apa sebenarnya yang ada dalam pemikiran mereka sampai sanggup mendera.
Mangsa Dera Ibu & Ayah Tiri
Petang semalam, seorang kanak-kanak lelaki berusia lima tahun telah meninggal dunia dipercayai menjadi mangsa dera bapa tiri dan ibunya. Kejadian tersebut berlaku di Pekan, Pahang.
Menurut laporan Bernama, kanak-kanak berkenaan, Muhammad Hafiz Abdullah telah dibawa ke Klinik Kesihatan Padang Rumbia, Pekan pada jam 4 petang untuk mendapatkan rawatan. Namun, setelah pemeriksaan dilakukan mangsa didapati telah meninggal dunia.

Kesan Cucuh Api Rokok, Bibir Pecah, Lebam
Ketua Jabatan Siasatan Jenayah Pahang, Datuk Othman Nayan berkata,
Pemeriksaan awal oleh doktor mendapati terdapat kesan cedera disyaki akibat penderaan iaitu kesan lebam baru di dada, kesan cucuh api rokok di tapak kaki, bibir pecah, lebam sebelah mata kanan serta luka-luka kecil baru di bahagian kening kanan.Ketua Jabatan Siasatan Jenayah Pahang Datuk Othman Nayan
Menurut maklumat terkini, punca kematian mangsa adalah kecederaan berganda di kepala dan limpa yang pecah, dipercayai didera bapa tirinya.
Bapa Tiri Mengaku Memukul
Difahamkan, setelah siasatan dilakukan, bapa tiri mangsa yang berusia 54 tahun mengaku memukul mangsa pada hari kejadian. Mayat kanak-kanak malang itu juga telah dibawa ke Hospital Tenku Ampuan Afzan (HTAA) Kuantan bagi tujuan bedah siasat.
Mayat kini berada di Hospital Pekan dan akan dibawa ke Hospital Tengku Ampuan Afzan (HTAA) Kuantan bagi tujuan bedah siasat pada untuk mengetahui punca kematian,Ketua Jabatan Siasatan Jenayah Pahang Datuk Othman Nayan

Suspek Bercakap Boleh Kalahkan Ustaz
Dalam satu temu bual bersama bapa saudara mangsa, Mohamad Zazali Abdullah, suspek tidak pernah menunjukkan tanda-tanda yang dia boleh lakukan perbuatan seperti mendera anak sendiri.
Biasanya, kalau dia (suspek) bercakap… boleh kalah ustaz, baik sangat dan saya tidak nampak yang dia boleh melakukan perbuatan seperti ini. Sebab itulah saya tidak sangka benda macam ini boleh berlaku, apatah lagi hingga mengakibatkan kematian
Saya tidak sangka dia tergamak melakukan perbuatan itu (dera) hingga mengakibatkan kematian anak saudara saya,Mohamad Zazali Abdullah, 23
Kedua-dua Suspek Ditahan
Polis telah menahan suspek bersama ibu kandung mangsa yang berusia 25 tahun bagi membantu siasatan, mengikut Seksyen 302 Kanun Keseksaan kerana membunuh.
Ramai pasangan yang sudah berkahwin masih menantikan zuriat mereka sendiri. Ada sesetengah tu sampai dah bertahun menanti, masih belum dikurniakan rezeki zuriat. Namun, ada juga ibu bapa yang sudah diberikan zuriat, tapi sanggup mendera anak sendiri. Mungkin niat untuk mendidik, tapi ada beza tau mendidik dengan mendera!
Harap Mama dan Papa sentiasa bersabar dengan karenah anak-anak. Ingat, keluarga yang bahagia dan harmoni itu datangnya dari cara didikan Mama dan Papa sendiri ;).


KANDUNGAN DAH SARAT BUATKAN MAMA SUSAH NAK TIDUR. MACAM MANA NI?

Almaklumlah bila dah masuk trimester ketiga terutamanya dah nak dekat bersalin memang tidur jadi tak lena dibuatnya. Ubahlah posisi macam mana pun sama je. Mata dah mengantuk tapi tak boleh nak tidur sebab kepanasanlah, sakit pingganglah, sakit badanlah, sakit kakilah, asyik nak terkencinglah dan macam-macamlah. Itulah dugaan yang akan dilalui setiap mama yang hamil. Dah bersalin nanti lain pula dugaannya ye.

WAKTU TIDUR MAMA HAMIL 7 HINGGA 9 JAM
Mama hamil kena cukup tidur sekitar 7 hingga 9 jam kerana ia penting untuk menjaga tekanan darah mama. Kalau mama hamil tak cukup tidur kurang dari 5 jam berisiko untuk dapat gangguan preeklamsia.
Preeklamsia adalah komplikasi kehamilan serius yang melibatkan peningkatan tekanan darah. Tapi kalau terlebih tidur pada waktu malam dan siang pun bermasalah juga. Kalau tidur lebih dari 10 jam juga boleh dapat risiko yang sama tau.
Mama jangan bimbang, jangan susah hati ye. Mama Siti akan kongsikan beberapa tips untuk mama selesa tidur walaupun dah sarat mengandung.
TIPS TIDUR LEBIH LENA
#Elak minum banyak waktu malam
Bila mama kurang minum air maka kuranglah mama ke toilet. Kalau tak asyik nak buang air kecil je sampai tidur pun tak nyenyak.
#Jangan makan banyak sangat ye mama
Biasalah time pregnant ni masa waktu malamlah nak makan itu, nak makan ini. Sudahnya bila dah kenyang sangat langsung tak boleh nak tidur.

#Mandi dengan air suam
Cuba mama mandi dengan air suam bersama sabun kegemaran mama. Bila rasa segar, tidur pun jadi lena. Tak gitu?

#Sokong badan guna bantal
Mama Siti sarankan mama gunakan bantal pada bahagian pinggang atau pinggul. Mama akan rasa lebih selesa sebab bahagian tu yang selalu rasa tak selesa masa tidur kan. Tak pun mama guna ‘pregnancy pillow’. Confirm selesa!
#Cari posisi tidur yang selesa
Nak tahu posisi tidur paling selesa semasa hamil? Posisi tidur mengiring ke sisi kiri adalah yang disarankan kerana posisi ini dapat membantu melancarkan pengaliran darah, oksigen dan nutrisi ke plasenta.
#Pentingnya Kalsium untuk tubuh mama hamil
Mama jangan skip pengambilan kalsium tau! Kalsium bagus untuk mama yang hamil supaya lepas bersalin nanti mama kurang berisiko mendapat asteoporosis.

#Minum air suam/susu panas
Percayalah kalau mama minum air suam atau susu panas akan membantu mama tidur nyenyak. Ini kerana susu mengandungi amino tryptophan yang meningkatkan kadar serotonin dalam otak yang sangat membantu untuk tidur yang nyenyak.
#Lakukan teknik ’Deep breath’
Ini dipanggil latihan pernafasan yang teratur dapat kurangkan ketegangan otot dan bantu tidur lebih baik. Cari posisi yang selesa dan tarik nafas melalui hidung secara perlahan , tahan selama 1-2 minit. Lepas nafas guna mulut secara perlahan. Buat beberapa kali.
#Berehat sepuasnya
Lama kelamaan mama pasti dapat agak bila bayi dalam kandungan bergerak aktif. Jadi sebelum dia memulakan aksinya, mama berehatlah sepuasnya!

#Urutan Kasih Sayang
Urutan sangat membantu untuk dapatkan tidur yang nyenyak. Urut dengan minyak aromaterapi pasti buat mama rasa selesa. Ditambah pula kalau encik suami yang urut dapat merapatkan hubungan.
Walaubagaimana pun, mama hamil memang tak dapat lari dari masalah susah nak tidur apatah lagi bila dah hujung-hujung nak bersalin ni. Kena sabar ye mama! Semoga tips-tips ni dapat membantu mama untuk dapatkan tidur yang cukup dan lena.
Selamat mencuba!


BERTUNGKU BAGI KELAHIRAN NORMAL DAN CZER. APA BEZANYA?

Bertungku memang penting dalam rawatan berpantang untuk kembalikan kesegaran badan serta mengecutkan rahim serta untuk menegangkan kembali otot-otot yang dah longgar. Tujuan bertungku ni adalah untuk mengeluarkan saki baki darah kotor, kecutkan dan pulihkan rahim serta urat saraf di sekeliling peranakan.
Bagi yang tak tahu, bertungku juga sesuai untuk mereka yang haidnya tak teratur ataupun banyak angin dalam badan tau!

BERTUNGKU BAGI BERSALIN NORMAL vs CZER
Tempoh bertungku bagi bersalin normal atau pun czer tak sama ye. Mama yang bersalin secara normal boleh bertungku seawal hari ke-3 selepas bersalin sehingga hari ke-44. Kalau nak teruskan bertungku pun boleh.
Bagi mama yang bersalin secara czer pula, boleh mula bertungku paling awal pada harike-7 selepas bersalin atau bergantung pada luka pembedahan czer mama. Kalau luka masih belum sembuh dalam tempoh tu, tungku bahagian lain je tanpa tungku pada perut.
BAHAGIAN YANG PERLU DITUNGKU
1) Bahagian peranakan
2) Di sekitar buah dada
3) Di bahagian tengkuk
4) Di bawah pinggang

KELEBIHAN BERTUNGKU SELEPAS BERSALIN
Ada banyak kelebihan bila bertungku selepas bersalin ni yang perlu mama tahu. Antaranya :
#Pecahkan lemak dalam badan
Ye boleh pecahkan lemak tapi tak adalah sekali bertungku terus kurus ye. Kalau macam tu Mama Siti pun nak! Haha. Bila bertungku ni boleh membantu untuk kurangkan berat badan mama.
#Kecutkan rahim
Bertungku memang boleh kecutkan rahim mama dengan cepat berbanding tak bertungku. Sebab tu wajib bertungku ye mama-mama.
#Kurangkan sakit senggugut
Siapa yang kerap kena senggugut setiap kali datang bulan tu digalakkan sangatlah bertungku ni. Dengan bertungku dapat kurangkan rasa sakit senggugut dan melegakan.
#Lancarkan perjalanan darah
Bila bersalin masih ada banyak lagi darah kotor yang ada dalam badan kita. Bertungku boleh melancarkan dan mempercepatkan perjalanan darah dalam badan.
#Elakkan buasir
Bukan setakat bagus untuk senggugut tapi juga bagus untuk elakkan buasir tau! Itulah the power of bertungku!
#Buang angin dan panaskan badan
Ni part paling MamaSiti suka bila bertungku. Boleh buang angin dalam badan sebab bila angin banyak dalam badan confirm badan rasa tak selesa. Bertungku boleh panaskan badan kita dan badan kita akan rasa ringan je.
#Baik pulih segala urat
Mama mesti selalu dengarkan orang kata lepas bersalin ni banyak urat putus. Allahualam.Dengan bertungku ni boleh baik pulihkan segala urat saraf mama.

TIPS UNTUK MAMA BERTUNGKU
1) Waktu yang paling sesuai untuk bertungku adalah pada waktu pagi (sebelum matahari naik) dan pada waktu petang (selepas waktu asar)
2) Boleh juga bertungku sewaktu badan rasa sejuk-sejuk atau terasa tak selesa akibat perjalanan darah tak lancar
3) Tungku perlu dipanaskan semula bila dah sejuk
Jadi tak ada alasan malas bertungku lagi sebab ada macam-macam jenis tungku yang mama boleh guna. Mama pilih je yang mana mama suka. Terutamanya bagi mama yang baru lepas bersalin tu. Kena selalu rajin bertungku. Yang penting cari mereka (tukang urut) yang betul-betul berpengalaman ye.
Selamat bertungku!


Bapa Tergamak Pukul Anak OKU Dengan Wayar Periuk Nasi

Sebagai seorang Mama dan Papa, sudah menjadi satu tanggungjawab kita untuk sentiasa memberi didikan yang terbaik pada anak-anak. Sebagai contoh terdekat dimata anak-anak, cara didikan kita sangat penting. Tidak dinafikan, sebarang tindakan yang dilakukan ke atas anak kita seperti memukul, merotan mahupun menengking, untuk tujuan didikan adalah baik dan harus. Tetapi jika keterlaluan hingga menyebabkan kecederaan kekal pada fizikal mahupun mental mereka, ianya boleh memberi kesan negatif yang berpanjangan.
Baru-baru ini, tular di sosial media keadaan seorang kanak-kanak lelaki istimewa, 13 tahun, mengalami kecederaan teruk di bahagian belakang badannya. Kanak-kanak lelaki tersebut dikatakan telah dipukul ayahnya dengan wayar periuk nasi!
Bahagian Belakang Berlumuran Darah
Dalam satu status Facebook yang dikongsikan oleh Puan Anor Liza, beliau telah menceritakan saat-saat beliau terjumpa dengan kanak-kanak lelaki berkenaan. Puan Anor yang tidak mengenali kanak-kanak lelaki terbabit telah berselisihan dengannya dalam keadaan belakang bajunya berlumuran darah.
Dipukul Kerana Turun Bermain
Difahamkan, kanak-kanak tersebut telah dipukul ayahnya dengan wayar periuk nasi hanya kerana dia turun bermain! Lebih menyayatkan hati apabila kanak-kanak tersebut merupakan seorang anak OKU, yang tinggal bersama ibu dan ayah tirinya.

Menurut sumber yang dikongsikan Lobak Merah, mangsa sebenarnya telah lama menjadi mangsa dera ibu dan ayah tirinya. Namun, pertemuan anak OKU tersebut dalam keadaan belakangnya berlumuran darah telah membongkarkan segalanya.

Berdasarkan laporan Astro Awani, kanak-kanak berkenaan dipercayai didera sejak dia berusia 10 tahun, dengan menggunakan wayar mikrofon, rotan dan penyangkut baju hingga meninggalkan parut.
Update Terkini
Dalam update terbaru, satu laporan polis telah dibuat mengenai kanak-kanak berkenaan dan ibu kandung serta ayah tiri mangsa telah ditahan untuk siasatan. Mereka dikatakan tinggal di kawasan perumahan Desa Batu Bakar Baru, Johor Bahru. Mangsa juga telah dibawa ke hospital bagi mendapatkan rawatan susulan pada kecederaan di badan mangsa.
Ketua Polis Daerah Johor Bahru Selatan, Asisten Komisioner Shahurinain Jais berkata, kedua-dua suspek akan dibawa ke Mahkamah Majistret untuk mendapatkan perintah tahanan reman.

Lebih menyayatkan hati apabila, anak OKU berkenaan telah meluahkan,
Jangan masuk Facebook, nanti bapak marah.
Allahu, kasihannya kamu adik. Mesti adik ini terlalu ketakutan dengan apa yang dilakukan ayah tirinya. Pesan KelabMama untuk Mama dan Papa semua, macam mana nakal pun anak-anak Mama, tolong elak daripada menggunakan kekerasan pada anak-anak kita. Selain itu, sentiasa berwaspada dengan keadaan jiran sekeliling. Mungkin tangisan si kecil daripada rumah sebelah merupakan tanda-tanda anak kecil itu sedang berada dalam keadaan bahaya.


MAIN GAJET TERLALU LAMA BOLEH ROSAKKAN MATA ANAK

Perasan tak anak-anak zaman sekarang ni sikit-sikit nak minta main gajet. Ada tu kalau nak bagi anak diam pun dihulurnya gajet tu. Biar anak main berjam-jam pun tak apa asalkan anak diam. Alahai mama/papa sedar tak tindakan macam tu boleh menjejaskan perkembangan deria penglihatan mereka?

GEJALA MYOPIA DI
KALANGAN KANAK-KANAK
Sedar atau tak bila anak terlalu asyik dengan gajetnya boleh mengundang gejala myopia. Myopia atau nama lainnya rabun jauh adalah masalah mata yang dapat melihat imej dekat dengan jelas tapi imej akan jadi kabur bila dilihat dari jarak jauh.

FAKTOR YANG MENYUMBANG MYOPIA
1) belajar
2) membaca
3) penggunaan gajet
4) waktu tengok TV
5) tempoh penggunaan komputer/ handphone
6) pencahayaan
7) persekitaran rumah/ tempat belajar
8) masa terlibat dengan aktiviti dalam dan luar rumah
MAMA & PAPA KENA ‘ALERT’!
Selain dari Myopia, ada banyak lagi jenis masalah penglihatan yang berlaku dikalangan kanak-kanak yang perlu mama dan papa tahu. Ada juga yang berlaku masa awal kelahiran disebabkan faktor genetik. Kalau mama/ papa penghidap myopia, anak juga berkemungkinan tinggi untuk kena myopia. Selain keturunan, faktor persekitaran juga mempengaruhi keadaan.
#Jenis Kerosakan Mata
Ada beberapa jenis lagi kerosakan mata yang mama/papa perlu tahu selain dari Myopia. Antaranya :
1) kabur penglihatan
2) kerosakan mata saraf
3) mata kering

#Kenal Pasti Tanda-tanda Awal
Ada 10 tanda penglihatan kanak-kanak yang perlu mama dan papa ‘alert’ :
1) sukar anggarkan jarak
2) suka tengok TV dari jarak dekat
3) mengadu sakit kepala
4) membaca atau menulis pada jarak dekat
5) selalu gosok mata dan asyik kerdipkan mata
6) mengadu nampak objek menjadi 2
7) kepala jadi senget bila tengah focus tengok sesuatu
8) susah nak tulis atau salin semula apa yang ditulis oleh cikgu di papan hitam atau putih
9) juling
10) selalu tiru kawan sebab tak nampak apa yang ditulis atau ditunjuk oleh cikgu didepan

#Rutin Pemeriksaan Mata Seawal 3 Tahun
Mama dan papa kena bawa anak check mata seawal 3 tahun untuk tengok mata anak ada masalah atau tak. Kalau buat pemeriksaan sekali setiap tahun lagi bagus sebab dapat pantau kesihatan mata anak-anak.
#Tabiat Semasa Menonton
Paling penting mama papa kena kawal dan perhatikan setiap kali anak menggunakan gajet. Ada caranya untuk elakkan dari berlakunya kerosakan mata. Antaranya :
1) Jangan bagi anak tengok atau baca dalam keadaan kurang pencahayaan
2) Jangan bagi anak pegang gajet secara dekat terutamanya semasa baring sebab cara ini akan bebankan lagi penglihatan. Boleh menyebabkan sakit kepala dan penglihatan berganda!
3) Anak kecil 2-5tahun dinasihatkan meminimakan penggunaan gajet selama 1 jam sehari (dalam pantauan mama papa)
4) Anak berusia 5-18tahun perlu dihadkan penggunaan gajet dan dipantau oleh mama papa. Tak boleh guna gajet sebelum masuk tidur dan semasa waktu makan
5) Bayi bawah 18
bulan tak boleh didedahkan kepada gajet sama sekali!
#Kaedah 20-20-20
Apa 20-20-20 tu? Kaedah ini amat berguna dan mama papa perlu memahami kaedah ini iaitu:
– Berhenti dan rehat daripada melihat skrin setiap 20 min
– Make sure anak tengok sesuatu pada jarak lebih kurang 20 kaki selama 20 saat
– Make sure jarak penglihatan anak serta pencahayaan cukup

#Kaedah Alternatif
1) Ortokeratologi– penggunaan kanta lekap keras untuk ratakan bentuk kornea semasa tidur. Tapi ia perlukan penjagaan yang teliti terutama dari segi kebersihan.
2) Pembedahan refraktif Lasik – Ini adalah prosedur surgikal yang ubah bentuk kornea bagi memperbaiki myopia. Ia hanya dilakukan kepada orang dewasa selepas keadaan myopia stabil.
3) Kanta progresif kanak-kanak – boleh kurangkan perkembangan myopia tapi kesannya kecil dan tak konsisten
4) Ubat titis farmakeutikal – penggunaan ubat titis Atropine dan Perenzipine mampu bantu kurangkan perkembangan myopia.
Kesimpulannya, mama dan papa seharusnya tak ambil remeh tentang isu ini sebab isu rabun di kalangan kanak-kanak ni semakin melarat di serata dunia. Mama danpapa kena selalu pantau penggunaan gajet anak-anak supaya dapat mengelakkan isu rabun ni. Anak-anak sihat, mama papa pun happy!


Terbancuh Serbuk Racun Lipas dengan Susu, Bayi Perempuan Hampir Maut

Baru-baru ini di China, seorang bayi perempuan berusia satu tahun, telah mengalami masalah buah pinggang dan hati selepas bapanya secara tidak sengaja terbancuh susu bersama serbuk racun lipas. Menurut laporan South China Morning Post, bayi perempuan berkenaan yang dipanggil Doudou telah dikejarkan ke hospital di Wuhan, Hubei, China sejurus keadaannya yang kelihatan kebiruan dan lesu.

Bayi tersebut bagaimanapun telah dibenarkan keluar selepas dua hari menerima rawatan di hospital.
Bapa Tidak Sengaja
Difahamkan, bapa mangsa, Zhao, 28 tahun, secara tidak sengaja telah campurkan susu Doudou bersama serbuk racun lipas yang disangkakan tepung kalsium. Beliau mengakui kesilapannya dan berkata, ketika kejadian, beliau baru bangun dari tidur serta masih dalam keadaan mamai apabila isterinya meminta dia menyediakan susu.
Racun & Tepung Susu Diletakkan Berhampiran
Kata Zhao lagi, serbuk racun tersebut diletakkan berhampiran dengan tepung susu anaknya. Keadaan rumah mereka pada waktu itu pula sedang diubahsuai hiasan dalamannya. Oleh itu, barang-barang di dalam rumah tidak tersusun rapi.
Muka Kebiruan dan Muntah-muntah
Doudou dikatakan berubah menjadi kebiruan dan muntah beberapa kali selepas minum susu terbabit. Mangsa juga dikatakan tidak berhenti menangis dan keadaannya mula menjadi lesu. Zhao hanya menyedari kesilapannya selepas memeriksa bungkusan racun yang dibuang ke dalam tong sampah, lalu segera membawa anaknya ke hospital.
Hanya Menjejaskan Buah Pinggang & Hati
Doktor yang merawat Doudou berkata, susu beracun itu telah menjejaskan buah pinggang dan hati mangsa, tetapi mangsa tidak berada dalam keadaan kritikal.
Kalau mangsa tidak sedera dibawa ke hospital, kanak-kanak itu mungkin akan kehilangan nyawa,ujar Doktor terbabit.
Rawatan Kecemasan jika Terminum/Terkena Racun

Dibawah merupakan antara langkah-langkah yang Mama boleh lakukan jika ada antara ahli keluarga termakan, terhidu atau terkena racun sementara menantikan rawatan pakar.
Sentiasa berhati-hati untuk tidak menghidu, merasa atau menyentuh racun-racun tersebut. Jika anak Mama telah terhidu bahan racun merbahaya, segera bawa anak anda ke kawasan yang mempunyai udara segar dan bersih. Berikan anak Mama minum sedikit air jika dia terminum/tertelan sebarang racun. JANGAN biarkan mereka muntah. Segera tanggalkan pakaian mereka jika anak anda terkena bahan beracun/mudah terbakar, dan segera cuci bahagian badan yang terkena dengan air selama 15 minit.

KelabMama nak sarankan Mama semua agar simpan barang-barang di dalam rumah di tempat yang sepatutnya; jauhkan daripada anak-anak dan makanan. Dalam kes ini, jika rumah Mama sedang diubah suai, KelabMama cadangkan Mama susun barang-barang tersebut di dalam kotak yang berasingan. Sediakan kotak khas untuk makanan atau minuman, kotak yang lain untuk alatan tajam, kotak untuk barang-barang beracun seperti penyembur nyamuk, racun lipas dan sebagainya. Ini untuk mengelakkan daripada berlakunya kejadian yang tidak diingini.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


KENCING KOTOR MUDAH MENYERANG MAMA HAMIL. APA RISIKONYA?

Dengar macam tak ada tapi sebenarnya kencing kotor ni boleh beri kesan negatif kepada kandungan mama kalau dibiarkan tanpa rawatan. Hampir 10% wanita kena kencing kotor semasa hamil. Kencing kotor ni berpunca dari jangkitan pada saluran kencing.

Kencing kotor boleh mendatangkan komplikasi kepada mama hamil iaitu jangkitan kuman pada buah pinggang yang dipanggil pyelonephritis. Ia boleh merebak keseluruh peredaran darah dan boleh menyebabkan kematian kepada mama.
Baby dalam kandungan juga akan kena kesannya. Antara risikonya ialah kelahiran awal dan berat badan baby rendah.
PUNCA KENCING KOTOR SEMASA HAMIL
#Perubahan Hormon
Bila tengah hamil ni, tahap kandungan hormon yang tinggi boleh buatkan saluran kencing dan pundi kencing bertambah lemah. Ia boleh melambatkan pengeluaran air kencing.
#Rahim Menghimpit Pundi Kencing
Rahim mama yang hamil semakin membesar dan menghimpit pundi kencing sehingga menyebabkan air kencing tak dapat dikosongkan dengan efektif. Bila kencing tak puas akan membuatkan kuman mudah membiak. Bila keadaan ini berterusan ia boleh menyebabkan jangkitan.

#Hubungan Seks
Bila melakukan hubungan seks semasa hamil pun antara faktor dijangkiti kencing kotor. Ia boleh berlaku bila kemaluan wanita disentuh tangan atau zakar yang kotor.
#Saluran Urethra Pendek
Secara amnya, wanita lagi senang kena kencing kotor berbanding lelaki sebab urethra wanita pendek dan dekat dengan lubang dubur.
#Air Kencing Berasid
Air kencing mama hamil memang akan lebih berasid dan lebih kandungan gula. Bila tinggi kandungan asid dan gula lagi mudahlah kuman nak membiak.
#Cara Membasuh Kemaluan Salah
Antara sebab utama kena kencing kotor adalah disebabkan cara membasuh kemaluan yang salah iaitu tabiat mengelap dari belakang ke depan lepas membuang air besar. Tabiat ini menyebabkan bakteria lubang dubur masuk ke vagina.
APAKAH SIMPTOMNYA?
1) Kerap rasa nak buang air kecil tapi kencing tak puas
2) Rasa sakit semasa lakukan hubungan seks
3) Rasa sakit dan pedih semasa buang air kecil
4) Demam dan seram sejuk (kalau kuman dah merebak ke buah pinggang)
5) Sakit pinggang, demam, loya
6) Air kencing ada darah atau berbau busuk

RISIKO KALAU TAK DIRAWAT
Ada banyak risiko sekiranya mama tak rawat kencing kotor ni. Antaranya :
1) Jangkitan pada air ketuban
2) Mama boleh kena darah tinggi masa hamil / pre-eclampsia
3) Baby bersaiz kecil, berat baby ringan kurang 2.5kg
4) Baby lahir tak cukup bulan (kurang 37 minggu)
5) Anemia (kurang sel darah merah)

Mama Siti paham bakal mama ni excited nak sambut ‘orang baru’ tapi kebersihan diri kena jaga juga ya! Sekiranya mama ada tanda-tanda kencing kotor ni cepat-cepatlah ke klinik atau hospital berdekatan. Kalau dibiarkan nanti melarat mama juga yang sakit.

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Kanak-kanak 6 Tahun Kritikal & Koma Akibat Jatuh Motosikal

Seorang kanak-kanak perempuan yang baru berusia 6 tahun telah dilaporkan berada dalam keadaan kritikal dan koma setelah jatuh motosikal beberapa hari lalu. Menurut perkongsian ibu mangsa, anaknya yang bernama Amiera Zulaikha, dikatakan telah jatuh dari motosikal yang diboncengnya pada 15 Februari baru-baru ini.
Pendarahan di Telinga dan Hidung

Difahamkan, mangsa telah dijemput ibunya pulang dari sekolah dengan menaiki motosikal. Ketika dalam perjalanan, mangsa dipercayai tertidur lalu terjatuh dan menyebabkan berlakunya pendarahan yang banyak dari telinga dan hidungnya.
Menurut perkongsian ibu saudara mangsa, Fareedah Mat Shat,
Otak Bengkak & Mati
Masuk darah 9 beg. Kelmarin buat pembedahan baiki rahang. Tapi masih belum sedarkan diri dari koma dan bergantung kepada bantuan mesin oksigen. Tapi hari ini doktor maklumkan otak dia dah bengkak dan mati, tak boleh nak buat apa dah.
Doktor yang merawat adik Amiera juga dikatakan ingin mencabut wayar oksigennya, tetapi dihalang oleh ibu bapa Amiera.
Keadaan Masih Belum Stabil
Pagi tadi doktor nak cabut wayar oksigen tetapi ibu dan ayah dia tak bagi, tunggu dulu. Kalau cabut, dia akan tinggalkan kami semua. Sekarang ada di ICU Hospital Kajang.
Mohon doakan kesembuhan buat Amiera Zulaikha. Keadaannya masih tidak stabil. Doktor kata tak ada harapan untuk sembuh. Denyutan nadi dan tekanan darah semakin menurun,

Ibu mangsa, Puan Amereza Zaameer turut memohon doa daripada orang ramai buat anak kesayangannya. Namun, beliau redha dengan ketentuan Ilahi.

Kesayangan umie Amiera Zulaikha.Klau ika penat rehatlah.. Terima kasih ika atas kenangan trindah ika bersama kami.. Ya Allah.. Aku mohon kekuatan ya AllahPosted by Amereza Zaameer on Saturday, February 16, 2019

“Rehatlah Ika…Umie Abie sayang Ika sangat-sangat”
Kesayangan Umie, Amiera Zulaikha. Kalau Ika penat, rehatlah. Terima kasih Ika atas kenangan terindah Ika bersama kami. Rehatlah Ika, Umie dan Abie sayang Ika Ya Allah, aku mohon kekuatan Ya Allah,

Rehatlah ika.. Umie Abie syg ika sesangtPosted by Amereza Zaameer on Sunday, February 17, 2019

Takziah diucapkan buat keluarga mangsa. KelabMama mendoakan semoga mereka sekeluarga tabah dan kuat menghadapi dugaan dariNya.


KANAK-KANAK 2 TAHUN TAK SEMPAT MINUM SUSU MAUT TERTUSUK PISAU

Malang tak berbau. Seorang kanak-kanak perempuan berusia 2 tahun dari Kampung Teluk Pial Baroh, Kuala Kurau, maut dipercayai tertusuk pisau. Dalam kejadian yang berlaku semalam, mangsa yang dikenali sebagai Nur Qaisarah Medina Sufian, dikatakan tertusuk pisau di bahagian perut semasa berada di rumahnya bersama tujuh beradik termasuk neneknya yang uzur.
Ketua Polis Daerah Kerian, Supritendan Omar Bakhtiar Yaacob mengesahkan bahawa kejadian itu dan memaklumkan mayat mangsa telah dihantar ke Hospital Raja Permaisuri Bainun di Ipoh untuk bedah siasat.

Dalam kejadian kira-kira pukul 9.30 pagi itu, menurut ibu mangsa dia sedang tidurkan anak bongsunya di ruang dapur dan mangsa datang ke arahnya meminta susu. Mangsa kemudian pergi ke neneknya yang juga berada di dapur sebelum mangsa terpijak pinggan. Mangsa jatuh di atas pinggan dan tertusuk pisau sepanjang kira-kira 15cm di kiri perut terbenam hingga ke paras hulu pisau. Subhallah..
Ibu mangsa terus memangku mangsa yang tiba-tiba menangis serta mengosok-gosok badan anaknya sebelum menyedari ada pisau tertusuk di bahagian perut mangsa. Mangsa dilaporkan tak sedarkan diri selepas pisau itu ditarik sendiri oleh neneknya.
Mangsa kemudiannya dibawa ke klinik dulu sebelum dihantar ke Hospital Parit Buntar dan disahkan meninggal dunia. Menurut bapa mangsa, pisau itu adalah pisau untuk melapah daging dan pisau itu digunakan oleh kakak sulung dan kedua si mangsa untuk mengupas mempelam dan meninggalkannya di atas pinggan dilantai.
Kes tersebut masih dalam siasatan dan pihaknya masih menunggu laporan penuh daripada pegawai penyiasat tentang kejadian yang menimpa kanak-kanak malang itu.
Sumber : Berita Harian & Astro Awani


MASA MENGANDUNG NI BOLEH KE PAKAI PAKAIAN YANG KETAT?

Mama Siti suka tengok mama yang mengandung ni bergaya. Comel dan cantik! Betullah orang kata bila berbadan dua ni naik seri bakal mama tu tau. Tapi yang buat Mama Siti risau ni ada mama yang suka sangat pakai baju ketat-ketat. Mama Siti paham ada mama yang teruja nak ‘tunjuk’ perut yang semakin membesar tapi tahukah mama bila pakai pakaian yang ketat masa mengandung ni boleh mendatangkan keburukan pada mama dan kandungan?
RISIKO PAKAI PAKAIAN KETAT
Bila mama pakai pakaian ketat bukan je buatkan mama rasa tak selesa tapi baby dalam kandungan mama pun sama. Selain itu, mama dan kandungan juga berisiko:

#Kurang Peredaran Darah
Bila mama pakai pakaian yang ketat boleh melambatkan peredaran darah dalam badan tau. Terutamanya untuk mama yang baru hamil, saluran darah berkembang sebagai persediaan untuk meningkatkan darah untuk disalurkan ke plasenta dan baby. Sebelum jumlah darah meningkat untuk mengisi saluran darah, mama berisiko mengalami hypertension dan tekanan darah rendah.
#Heartburn a.k.a Pedih Ulu Hati
Mama tahu tak kalau pakai seluar ketat terutama pada bahagian pinggang boleh buatkan pedih ulu hati?   Pedih ulu hati ni terjadi bila makanan yang mama makan lambat cerna dalam perut sebab proses penghadaman lambat. Bila perut rasa penuh, kantung amnion dan baby membuatkan tekanan pada perut. Tekanan daripada pakaian ketat tadi menolak perut mama dan memaksa makanan tak habis cerna tu ke atas sehingga menyebabkan pedih ulu hati (heartburn)

#Sakit-sakit Badan
Perasan tak bila mama pakai baju ketat ni kadang-kadang buat mama rasa sakit-sakit badan? Termasuklah pada bahagian dada, perut dan lengan. Kalau mama pakai bra yang ketat pun boleh membuatkan sakit dalam dada, bawah lengan dan belakang. Ditambah pula jika mama dah nak dekat due bersalin, payudara lebih terdedah kepada sakit atau sebarang komplikasi dari bra yang ketat.  Seeloknya mama pakai bra ‘maternity’ kerana ia lebih selesa dan sesuai untuk mama hamil.
Ditambah pula buah dada mama dalam proses untuk menghasilkan susu apabila dilahirkan. Kalau mama pakai bra yang ketat akan memberi tekanan pada payudara dan boleh menyebabkan saluran susu tersumbat. Jaga-jaga ye mama!
#Jangkitan Yis
Masa hamil, rembesan faraj semakin meningkat. Bila mama pakai seluar ketat, membuatkan yis yang secara semulajadinya ada dalam faraj akan overproduce sehingga menyebabkan jangkitan. Mesti mama tak rasa selesa nanti!
#TPS (Tight Pants Syndrome) dan DVT (Deep Vain Thrombosis)
Tight Pants Syndrome ni sama macam heartburn tapi gejala awal bermula dengan simptom kesemutan, kekejangan sehingga mati rasa pada kaki. Kalau mama selalu pakai ketat akan mengganggu aliran darah ke kaki atau Deep Vain Thrombosis akan membuatkan penggumpalan darah pada kaki dan buatkan mama susah nak berjalan.

#Adab Masa Mengandung
Apa-apa pun bagi yang beragama Islam kita masih ada adab-adab yang perlu dijaga semasa mengandung. Kan tak manis kalau mama berpakaian ketat dalam keadaan perut yang tengah memboyot tu. Nampak macam sarung nangka je nanti. Tak naklah macam tu kan? Nak bergaya tak salah tapi kenalah ikut kesesuaian ye mama.
Semoga bermanfaat!

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Jualan Gudang Barangan Bayi TERBESAR oleh Motherhood.com.my Kembali Lagi

Mama masih mencari-cari barangan bayi yang berkualiti pada harga yang berpatutan? “Dah lama mengidam breastpump satu ni, tapi macam mahal sangat je.” “Cantiknya stroller tu, tapi bajet macam tak cukup lagi…” kata si ibu yang sentiasa mahukan yang terbaik untuk anak-anak.
KelabMama faham perasaan Mama semua. Tambah-tambah kalau awak yang baru pertama kali jadi Mama. Mesti tengah kira bajet yang sesuai untuk penuhkan keperluan bayi anda. Jangan risau, kali ini KelabMama nak kongsikan tips untuk beli barang anak-anak Mama dengan harga berpatutan dan berbaloi.
JOM ke Motherhood.com.my Baby Warehouse SALE 2019!
Untuk pengetahuan Mama, Motherhood.com.my bakal melangsungkan acara tahunan yang sentiasa dinantikan semua ibu bapa – Jualan Gudang Barangan Bayi 2019! Apa yang Mama boleh dapatkan di jualan gudang ini?

Pelbagai Barangan Bayi Berjenama Pada Harga Runtuh Terhebat
Diskaun hebat sehingga 90%!Harga bermula serendah RM1.Lebih 100+ barangan bayi berjenama dengan lebih 10,000+ produk!Lebih 100+ barangan STARBUY untuk dimiliki. Pakaian berjenama Disney & Pigeon pada harga RM5!Dapatkan barangan Philips Avent pada harga promosi sehingga 70%!Pampers Genki bermula pada harga RM81 untuk 3 pek!Lebih 50 jenama Stroller dan Permainan untuk anak anda!

Bukan itu sahaja tau! Mama boleh dapatkan pelbagai jenis produk dan jenama barangan bayi dan kanak-kanak di Motherhood.com.my Baby Warehouse Sale ini. Mama boleh dapatkan barangan berjenama seperti Kath+Belle, BabyOrganix, Pigeon, Fiffy, Babylove, Himalaya, Akarana Baby, TrendyValley dan banyak lagi! Mama boleh dapatkan apa sahaja jenis barang yang Mama cari selama ini. Hanya sediakan senarai yang sepatutnya dan bajet yang mencukupi.

FREEBIES Istimewa & Banyak Lagi!
Selain itu, Mama juga berpeluang untuk membawa pulang beberapa tawaran percuma, dan eksklusif! Tapi, tawaran istimewa ini khusus untuk mereka yang terawal sahaja tau.
1,500 Goodies Bag eksklusif untuk dimiliki. RM20 baucer tunai untuk setiap pembelian melebihi RM200. Pemeriksaan badan dan tekanan darah PERCUMA untuk Mama.
Preview Eksklusif untuk Pelanggan CIMB, Maxis & ahli VIP Motherhood.com.my
Jika Mama merupakan pengguna CIMB (kad debit atau kredit), Mama boleh menjadi antara pelanggan pertama jualan warehouse ini! Selain itu, jika Mama merupakan pelanggan Maxis dan mempunyai MyMaxis App, serta ahli VIP dan NewMom Motherhood.com.my, anda juga berpeluang untuk mendapatkan pelbagai barangan bayi lebih awal pada tarikh dan masa berikut:
Tarikh: 28 Februari 2019 (Khamis)
Masa: 5pm-9pm
Bila dan Di Mana?
Jualan Gudang Barangan Bayi oleh Motherhood.com.my akan berlangsung dalam beberapa hari je lagi!
TARIKH: 1-3 Mac 2019 (Jumaat-Ahad)
MASA: 10am – 10pm
TEMPAT: Viva Shopping Mall, Level 2, Hall 1.
Bagaimana untuk ke sana?
Sekiranya anda belum pernah ke Viva Shopping Mall, Mama boleh Waze atau gunakan aplikasi Google Map untuk ke Baby Warehouse Sale di Viva Shopping Mall ini seperti di bawah.

Tinggal beberapa hari sahaja lagi sebelum jualan gudang bayi ini akan berlangsung. Mama dah boleh sediakan senarai barangan yang Mama perlukan, pastikan bajet Mama mencukupi dan sediakan ayat manis untuk cik abang. Untuk maklumat lanjut dan update terkini, layari Motherhood.com.my Baby Warehouse SALE 2019 atau klik ‘Going’ di Facebook event ini.


ANAK TANTRUM, MAMA DAN PAPA PULA YANG STRESS

Bila anak makin besar ni makin macam-macam ragamnya. ‘Tantrum’ atau sindrom mengamuk ni salah satu daripada ragam anak yang mama dan papa kena hadap. Apatah lagi kalau anak ‘tantrum’ di Mall atau di rumah orang. Alahai..pening kepala mama dan papa dibuatnya!
Sebenarnya ‘tantrum’ ni juga salah satu cara anak berkomunikasi. Yelah anak sebaya ini berapa banyak perkataan sangatlah yang boleh dicakapnya. Kalau tak mengamuk pasti dia akan menangis. Tu jelah caranya kalau nak berkomunikasi dengan mama dan papa.
Bukan senang nak handle anak yang ‘tantrum’ ni. Memerlukan kesabaran yang tinggi. Mama Siti tahu ada juga yang ambil jalan mudah dengan memukul anak dan memarahi anak supaya anak berhenti mengamuk. Tapi sayangnya cara tu salah sama sekali. Cara tu hanya akan memberi impak yang negatif pada anak.

KENAPA ANAK TANTRUM a.k.a MENGAMUK?
1) Kecewa – bila tak dapat apa yang dia nak
2) Penat – bila dah letih dan penat sangat anak cepat beremosi. Macam kita juga hehe
3) Kena halang –
anak akan jadi stress bila mama/papa asyik halang apa dia buat
4) Sifat anak yang emosional – selalunya sifat ni diwarisi daripada mama/papa nya. Cuba tengok diri mama/papa siapa kuat emosi? Hehe
5) Selalu dapat apa yang dia nak – bila anak dah terbiasa dapat apa yang dia nak, sekali kita tak ikutkan  memanglah dia akan mengamuk sakan
APA YANG PERLU MAMA/PAPA BUAT BILA ANAK ‘TANTRUM’
#BERTENANG
Ya ini perkara pertama sekali yang mama/papa kena buat. BERTENANG. Jangan terus melenting pada anak. Kalau kita terus marah dia akan terus mengamuk. Mama/papa buat muka relaks je. Confirm anak pelik kenapa mama/papa tak marah. Ha..ini namanya Reverse Psychology!

#CUBA PUJUK ANAK
Tak salah cuba pujuk. Bukan pujuk orang lain, pujuk anak sendiri juga kan. Pegang anak, dukung dia lembut. Cuba pancing sikit. Tanya kenapa dia marah. Budak kecik kan suka bila kita pay attention kat dia. Bila dia mengamuk tu tandanya dia nak perhatianlah. Tak gitu?
#PANCING ANAK
Kalau anak tiba-tiba tantrum dekat mall sebab nak benda yang mengarut dan kita tak ikutkan kehendaknya, mama/papa cuba pancing anak dengan benda lain pula. Try alihkan focus anak seperti bawa dia ke bahagian lain ke. Paling tak pun bawa ke bahagian buku atau mainan. Tapi jangan pula bagi anak handphone semata-mata nak bagi dia diam. Salah cara tu!
#REWARD SYSTEM
Time ni kenalah pandai trick anak sikit. Kalau mama/papa nampak anak macam nak mengamuk, berikan dia pilihan. Sama ada dia nak bersikap baik atau tak. Kalau bersikap baik, mama/papa bagilah ganjaran hadiah ke, aiskrim ke. Kalau anak memang betul-betul nak confirm dia akan dengar kata mama/papa tau.
#BIARKAN JE
Ni standard kalau mama/papa malas nak layan apa yang anak request tu, buat tak tahu je kan haha. Tapi kena tengok-tengokkan juga si anak tu. Make sure keliling dia tak ada benda yang membahayakan.  Takut nanti anak berguling terkena apa-apa mama/papa juga yang susah.

#CUBA NASIHAT
Budak bila mengamuk, dah penat nanti dia berhentilah. Masa ni lah masa yang paling sesuai untuk mama/papa beri nasihat. Terangkan pada anak apa yang dilakukannnya adalah salah dan dia akan lebih disayangi bila dia bersikap baik dan dengar kata mama/papa.
#TEGAS SEDIKIT
Dalam lembut kena ada tegas sikit. Supaya anak tak berani nak mengamuk lebih-lebih. Nanti bila mama/papa berubah jadi hulk baru dia tahu hehe
Apa-apa pun kesabaran yang tinggi amat diperlukan dalam diri mama/papa. Nak handle anak yang tantrum bukan mudah tapi ada caranya. Guna cara yang ada sebaik mungkin yang penting tak memudaratkan atau mendatangkan kecederaan pada anak.
Semoga ini membantu. Good luck mama/papa!

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Wanita Tergamak Bunuh & Bakar Anak Sendiri Kerana Degil

Seorang ibu muda berusia 24 tahun disyaki membunuh anak kandungnya sendiri dengan menetak badan mangsa di Bridgeton, New Jersey. Lebih menyayatkan hati apabila badan mangsa disorokkkan di dalam sebuah beg, sebelum suspek sendiri melaporkan kepada polis bahawa anaknya hilang di culik! Tergamaknya!
Geram Akan Anaknya yang Degil
Nakira M.Griner, 24, mengaku telah membunuh anak lelakinya yang berusia dua tahun kerana geram dengan anaknya yang dikatakan terlalu degil dan enggan dengar cakap, selain tidak mahu menjamah makanan yang disediakan.

Sumber: NJ.com
Tampar, Bunuh  & Bakar Mangsa
Menurut laporan NJ.com, suspek dipercayai menampar anaknya sekuat hati hingga terjatuh dari tangga lalu meninggalkan kesan lebam di bahagian muka. Suspek kemudian tidak mengendahkan apa yang berlaku pada anaknya malah meninggalkan anaknya di dalam stroller berseorangan. Lebih kejam apabila dia kemudiannya membuat keputusan untuk membunuh anaknya sendiri dengan mengerat mayat mangsa serta membakarnya!
Mayat Mangsa dalam Beg Tangan Suspek
Polis yang kemudiannya melakukan proses pencarian mangsa akhirnya menemui mayat kanak-kanak malang berkenaan di dalam beg tangan milik Nakira sendiri, yang diletakkan dibawah pokok hadapan rumah. Mayat mangsa dikatakan ditemui dalam keadaan badannya telah dikerat dan dibakar.
Kronologi ‘Penipuan’ Si Ibu
Sebelumnya, Nakira telah membuat laporan polis pada petang Jumaat kononnya dia dan anak lelakinya telah diserang oleh seseorang yang tidak dikenali dan anak lelakinya kemudian diculik. Kata Nakira, mereka telah diserang ketika dia, Daniel dan seorang lagi bayi lelakinya sedang berjalan di Atlantic Street. Ketika itu, Daniel berada di dalam stroller dan bayi lelakinya sedang berada dalam dukungannya.
Laporan ‘culik’ yang dibuat ibu mangsa.Sumber: NJ.com
Penyerang tersebut dikatakan telah menendangnya hingga dia terjatuh dan terus menendang Nakira dibahagian kepala dan kanan badannya. Apabila Nakira bangun, stroller dan Daniel telah tiada.
Tiada Sebarang Tanda Penculikan
Susulan itu, pihak polis telah melakukan pencarian dan membuat siasatan. Namun, mereka tidak menemui sebarang tanda-tanda berlakunya sebarang kes rompakan dan penculikan.
Sebaliknya, siasatan tersebut yang berakhir pada Sabtu pagi telah menemukan mereka dengan mayat mangsa berkenaan dirumah wanita terbabit di Woodland Drive.
Pada hari Isnin yang berikutnya, laporan yang dikeluarkan pegawai penyiasat menunjukkan wanita tersebut telah melakukan beberapa siri kesalahan – mencederakan, menyiksa, dan membunuh anak kandungnya sendiri. Suspek kini berada dalam tahanan polis.
Sebagai peringatan kepada mendiang Daniel dihadapan rumahnya.Sumber: NJ.com
Sumber: NJ.com
Sejujurnya, KelabMama sendiri tak faham apa yang sedang bermain di fikiran ibu-ibu yang tergamak melakukan perkara kejam seperti ini. Anak yang dikandung sendiri selama sembilan bulan, dipukul dan dibunuh kejam. Semoga perkara sebegini tidak berlaku dekat Mama semua.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


BAHAYA BILA AIR KETUBAN BANYAK. KENALI POLIHIDRAMNIOS

Kita selalu dengar masalah mama mengandung yang air ketubannya kurang tapi kita jarang dengar masalah air ketuban yang berlebihan. Jumlah air ketuban yang normal adalah 8-20. Kalau air ketuban mama lebih dari 20 bermakna air ketuban terlebih. Air ketuban memang diperlukan oleh bayi dalam perut untuk perkembangannya. Tapi kalau kuantiti air ketuban melebihi dari paras yang sepatutnya boleh membahayakan mama dan bayi tau!
KENAPA AIR KETUBAN LEBIH DARIPADA BIASA?
Ada banyak sebab yang boleh membuatkan jumlah air ketuban mama melebihi paras yang sepatutnya. Antara sebabnya ialah :
1) Mama ada diabetes masa mengandung.

2) Kandungan kembar
3) Kecacatan pada bayi – Contoh saluran esofagus yang tak sempurna (esophageal atresia), saluran usus bahagian duodenum yang tak sempurna (duodenal atresia) dan beberapa lagi masalah pencernaan makanan
4) Bayi ada masalah pada bahagian saraf menyebabkan dia tak boleh nak menelan
5) Jantung bayi bermasalah
RISIKO AIR KETUBAN BANYAK
Bukan air ketuban kurang je yang berisiko tapi air ketuban banyak pun berisiko juga kepada mama dan kandungan tau. Antara risiko yang bakal dihadapi :
1) Berisiko lebih tinggi untuk menjalani pembedahan caesarean
2) Kelahiran pramatang

3) Bayi berkedudukan songsang
4) Pendarahan yang teruk selepas bersalin
5) Pecah air ketuban awal
MACAM MANA NAK TAHU AIR KETUBAN BANYAK ATAU TAK?
Mama mungkin akan rasa perut mama lebih besar daripada yang sepatutnya. Apatah lagi mama pernah mengandung sebelum ni. Ukuran rahim yang lebih besar dari sepatutnya juga salah satu tanda air ketuban banyak.

APAKAH RAWATANNYA?
Selalunya kalau masalah macam ni doktor akan pantau keadaan bayi. Keadaan bayi yang normal selalunya akan diberi masa sehingga bayi cukup bulan dan dilahirkan seperti biasa. Mama juga berisiko untuk bersalin awal. Pada masa itu mama akan diberi steroid supaya paru-paru bayi menjadi matang dan tak memerlukan bantuan mesin pernafasan bila bayi dilahirkan.
Seeloknya mama kena banyakkan berehat supaya dapat elakkan kelahiran bayi pramatang. Jika perlu gunakan alat khas untuk menyedut air ketuban atau kelahiran yang lebih awal, doktor akan lakukannya. Jangan putus berdoa semoga memudahkan urusan kehamilan dan kelahiran mama ye. InsyaAllah.

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Kanak-kanak Lelaki Merajuk, Ditemui Mati Lemas di Alor Gajah

Seorang kanak-kanak lelaki telah dilaporkan lemas ketika berada berhampiran sebuah kolam ikan di Kuala Sungai Baru, Alor Gajah, semalam. Dalam satu laporan yang dikeluarkan Kosmo, mangsa, Muhammad Jefrey Iskandar Abdullah, 8 tahun, dikatakan telah jatuh ke dalam kolam ikan berkeluasan 81 meter persegi berkenaan sebelum ditemui mati lemas.

Lokasi tempat mangsa ditemui lemas. Kredit: Berita Harian
Berebutkan Roti & Keropok
Difahamkan, arwah Muhammad Jefrey baru merajuk dengan adik-beradiknya yang lain kerana berebutkan roti dan keropok yang dibeli ibu mereka. Kejadian tersebut telah berlaku di Kampung Bukit BunBun, Kuala Sungai Baru pada petang semalam. Mangsa telah terjatuh ke dalam kolam berkenaan sebelum ditemui lepas oleh penduduk kampung kira-kira jam 7 malam.
Sumber melaporkan bahawa mangsa beriya-iya ingin mengikuti ibunya, Mazuin Jasmi, ke kedai runcit berhampiran. Namun, mangsa diminta untuk duduk di rumah bersama adik-beradik yang lain.
Mangsa Merajuk di Tepi Pokok Sawit
Apabila saya pulang, Jep (Jefrey) berlari keluar rumah untuk mengambil roti dan keropok yang saya beli tetapi adiknya terlebih dahulu telah mencapai beg plastik berisi makanan berkenaan lalu membuatkannya merajuk. Saya nampak Jep duduk di tepi pokok sawit berdekatan rumah dan beberapa kali memanggilnya, namun dia hanya menjeling dan menarik tangan kakaknya berusia 11 tahun sebelum bergerak ke kawasan belakang rumah,Puan Mazuin Jasmi
Menurut Puan Mazuin lagi, tidak lama kemudian anak perempuannya pulang ke rumah untuk memaklumkan mangsa telah terjatuh ke dalam kolam ikan tersebut. Beliau terus bergegas ke lokasi kejadian dan meminta tolong beberapa penduduk kampung untuk membawa naik jasad arwah.
Ibu Redha Kehilangan Mangsa
Mangsa, arwah Muhammad Jefrey maut selepas lemas disebuah kolam ikan.
Saya kemudian bergegas ke lokasi dan meminta tolong beberapa penduduk kampung untuk membawa naik jasad Jep. Pada waktu itu saya redha dan tahu saya telah kehilangannya kerana kolam itu dalam,
Berdasarkan laporan yang dikeluarkan Kosmo, Ketua Polis Daerah Alor Gajah, Superintendan A. Asmadi Abdul Aziz berkata, pihaknya telah menerima laporan berhubung kejadian berkenaan pada pukul 7.45 malam. Mayat mangsa telah dihantar ke Hospital Alor Gajah untuk dibedah siasat dan kes diklasifikasikan sebagai mati mengejut.
Takziah diucapkan kepada keluarga mangsa.


KENAPA LUKA EPISIOTOMI SAYA LAMBAT BAIK?

Inilah yang paling ditakuti oleh wanita yang bakal bersalin. Hampir 90 peratus wanita hamil akan mengalami koyakan dan luka ketika bersalin. Nak tak nak mama kena hadap rasa sakit tu demi melahirkan zuriat mama.

Apa tu jahitan Episiotomi?
Bagi bakal mama yang akan bersalin tak lama lagi pasti ada yang tak tahu apa tu jahitan Episiotomikan? Episiotomi ni adalah satu prosedur yang dilakukan semasa bersalin di mana perineum mama akan digunting bagi memudahkan laluan bayi. Biasanya guntingan ini akan dilakukan bila kepala bayi dah sampai ke mulut faraj.
Tapi tak semua orang kena Episiotomi ni tau sebab ia bukan prosedur yang mesti dilakukan bagi setiap kelahiran. Kecuali…

1) Kandungan sulung. Bergantung pada penilaian oleh pegawai perubatan serta bidan yang kendalikan proses kelahiran tu.
2) Sebelum berlakunya prosedur vacuum dan forcep.
3) Sekiranya bayi dalam perut songsang.
4) Bila kepala bayi dalam posisi yang abnormal.
5) Bayi bersaiz besar atau bahu bayi tersangkut.
6) Bayi dalam keadaan stress atau tekanan (fetal distress).
Jadi Episiotomi ni akan dibuat bila koyakan faraj teruk terjadi. Selepas proses kelahiran selesai, luka akan dijahit dengan benang yang akan larut atau hancur dengan sendirinya.

4 JENIS KOYAKAN YANG MAMA KENA TAHU
#1 First Degree Tear
Satu koyakan kecil pada kulit yang biasanya akan baik sendiri dan tak perlukan jahitan
#2 Second DegreeTear
Koyakan lebih dalam melibatkan otot dan kulit dan memerlukan jahitan
#3 Third Degree Tear
Koyakan yang dalam melibatkan kulit dan otot perineum. Turut melibatkan otot yang mengelilingi anus dan ia memerlukan jahitan
#4 Forth Degree Tear
Koyakan parah yang melebihi paras otot anus mama. Koyakan sehingga ke bahagian usus yang terletak selepas anus dan sememangnya memerlukan jahitan
JAGA LUKA EPISIOTOMI SEBAIKNYA KALAU NAK CEPAT BAIK
1) Pastikan kawasan perineum bersih. Darah nifas dan air kencing boleh menyebabkan jangkitan kuman pada luka tau. Bersihkan luka dengan air suam atau dengan ubat sapu yang dibekalkan oleh hospital
Elakkan : Sapu benda lain seperti serbuk manjakani atau minyak gamat yang kita tak tahu tahap kebersihan atau campuran bahan didalamnya
2) Elakkan dari kena sembelit. Bila sembelit akan beri tekanan kepada perineum semasa teran dan ini akan buatkan luka terbuka sikit atau terbuka terus. Minum banyak air dan makan banyak sayuran serta buah-buahan untuk lawas
Take note : Kekurangan air boleh melambatkan proses penyembuhan luka Episiotomi.

3) Buat senaman lantai pelvik a.k.a senaman kemutan (Kegel Exercise). Buat senaman ni secara rutin dapat bantu melancarkan darah di vagina dan bantu sembuhkan luka

4) Selalu check luka takut terkena jangkitan. Tanda-tanda jangkitan kuman :
– ada kemerahan di bahagian luka

– bengkak di luka Episiotomi
– sakit yang teramat sangat di bahagian luka terutamanya bila bergesel masa berjalan
– keluarnya discaj berbau

– demam
Take note : Kalau mama tengok ada tanda-tanda ni kena cepat-cepat pergi hospital ye! Mama boleh check luka jahitan dengan menggunakan cermin. Tapi kalau mama sendiri tak berani, mama boleh minta tolong encik suami.
5) Kalau still tak dapat nak kawal rasa sakit, mama boleh ambil paracetamol atau ponstant (atas arahan doktor)
6) Penting : Pakai seluar dalam dari jenis kapas yang boleh serap peluh bagi mengelakkan perineum lembap
7) Kena selalu tukar pad dan lap kering-kering bagi mengelakkan infeksi
8) Cuci perineum DARI DEPAN KE BELAKANG (perineum ke anus). Bukan DARI BELAKANG KE DEPAN ye mama
9) Jangan MENCANGKUNG! Guna tandas duduk kalau mama tak nak luka episiotomi mama regang
BARU JE BERSALIN DAH KENA JALAN. KENAPA?
Mama Siti faham ramai yang mengeluh bab ni. Dah la baru lepas bersalin, disuruh pula berjalan. Untuk pengetahuan mama, ambulasi awal ni penting untuk elakkan pengumpulan darah beku di perineum. Tujuannya untuk pengaliran darah yang sempurna serta boleh bantu sembuhkan luka Episiotomi.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!